Vlada Srbije ograničila cene osnovnih životnih namirnica\n01. decembar 2021. 11:21:14\tPročitano 116 puta\n"Ograničenje cena utvrđeno je kako bi se otklonile štetne posledice i sprečili poremećaji na tržištu i neće se odnositi na snižene cene (rasprodaje, sezonska sniženja ili akcijske prodaje), ukoliko su bile na snazi 15. novembra 2021. godine, već na redovne - odnosno cene pre sniženja", saopšteno je nakon sednice Vlade 30. novembra.\nOgraničenje će se, kako je navedeno, primenjivati 60 dana.\n"Predviđeno je da proizvođači ove proizvode ne smeju isporučivati u količinama manjim od prosečnih u poslednjih 12 meseci", navodi se.\nZa kršenje odredbi predviđene su novčane kazne u iznosu od 100.000 do 2.000.000 dinara (od oko 850 do više od 17.000 evra) i zabrana rada u trajanju od šest meseci do jedne godine.\nPreduzećima povoljnosti dok se ne stabilizuje cena struje\nVlada je, kako se navodi, odredila i cenu struje nakon 1. decembra za kupce koji nemaju pravo na garantovano snabdevanje - odnosno za preduzeća. Zaključak Vlade je usvojen "imajući u vidu drastično poskupljenje na berzama električne energije u poslednjih nekoliko meseci".\n"Ovim aktom utvrđuje se cena električne energije za preduzeća koja bi zaključila ugovore o rezervnom snabdevanju, a koja bi omogućila njihovo dalje poslovanje i stvaranje klime za očuvanje povoljnog privrednog ambijenta", navodi Vlada.\nUtvrđena cena struje biće primenjivana do stabilizovanja situacije na referentnoj berzi.\nDoneta je odluka da se firmama, kojima ističe ugovor o snabdevanju strujom sa "Elektroprivredom Srbije", taj ugovor produži do 31. decembra.\n"Svim kupcima kojima ističe ugovor 30. novembra 2021. godine se omogućava produženje važenja tog ugovora do 31. decembra 2021. godine. Na ovaj način oni bi zadržali ugovorne uslove koje su imali do sada, u prvom redu cenu električne energije, u periodu od dodatnih 30 dana", saopštila je Vlada.\nZa kupce koji su sa Elektroprivredom već zaključili ugovore o snabdevanju koji stupaju na snagu 1. decembra, omogućeno je da se primena ugovora odloži na 1. januar 2022. godine.\nRanije je Unija poslodavaca Srbije uputila inicijativu da se zaustavi trend drastičnog povećanja cene električne energije za preduzeća, jer bi povećanje dovelo do skoka cena većine proizvoda i usluga i istovremeno ugrozilo poslovanje značajnog broja firmi.\nKako je navela Unija polovinom oktobra, u martu ove godine preduzeća su kupovala struju po ceni od 60 evra za megavat-čas, proteklih nekoliko godina prosečna cena bila je 50 evra, a trenutno se za megavat-čas plaća 135 evra.\nTržište struje u Srbiji liberalizovano 2015. godine, a država i dalje reguliše cene za domaćinstva. Prosečna cena struje za domaćinstva i male kupce iznosi 7,867 dinara (0,07 eura) po kilovat-času (kWh), bez taksi i poreza.\nViše iz ove kategorije « POST I U NOVČANIKU: U mnogim ribarnicama cene porasle uoči predstojećih slava U ONLAJN RADNJAMA POTROŠENO 455 MILIONA EVRA: Ministarka trgovine Tatjana Matić savetuje potrošače kako da bezbedno kupuju putem interneta »


Rezultati Javnog konkursa za dodelu bespovratnih sredstava preduzetnicima, mikro i malim pravnim licima - privrednim subjektima sa teritorije grada Pančeva za nabavku mašina i oprema za 2015/2016.godinu. - Grad Pančevo\nRezultati Javnog konkursa za dodelu bespovratnih sredstava preduzetnicima, mikro i malim pravnim licima – privrednim subjektima sa teritorije grada Pančeva za nabavku mašina i oprema za 2015/2016.godinu.\nPočetna/Rezultati Javnog konkursa za dodelu bespovratnih sredstava preduzetnicima, mikro i malim pravnim licima – privrednim subjektima sa teritorije grada Pančeva za nabavku mašina i oprema za 2015/2016.godinu.\nGradonačelnik grada Pančeva prihvata predlog Komisije za dodelu bespovratnih sredstava preduzetnicima, mikro i malim pravnim licima -privrednim subjektima sa teritorije grada Pančeva broj II-06-020-2/2016-255 od 12.04.2016., a u okviru Javnog konkursa za dodelu bespovratnih sredstava preduzetnicima, mikro i malim pravnim licima – privrednim subjektima sa teritorije grada Pančeva za nabavku mašina i oprema za 2015/2016.godinu.\nViše o rezultatima možete pogledati OVDE:\nZaključak komisije za dodelu bespovratnih sredstava\nLista vrednovanja- drugi krug


Tramp: “Zakonom ćemo regulisati da rođeni u Americi ne dobijaju automatski državljanstvo” – Haber.ba\nTramp: “Zakonom ćemo regulisati da rođeni u Americi ne dobijaju automatski državljanstvo”\nPredsjednik SAD Donald Trump planira zakon prema kojem rođenje u toj zemlji ne bi automatski značilo i dobijanje američkog državljanstva.\nTrump sa pravnim savjetnicima radi za prijedlogu koji bi okončao takvu praksu, koja postoji od 1968. godine i propisuje da se državljanstvo automatski dodjeljuje svakoj osobi rođenoj na teritoriji SAD.\n“Mi smo jedina država na svijetu u koju neko može doći i roditi dijete, pa da ono postane državljanin SAD”, kaže Trump.\nOn smatra da je takva praksa “smiješna i da mora biti ukinuta”, prenosi “Srna”.\nTrumpovi protivnici u SAD navode da mnoge zemlje nude neograničeno državljanstvo rođenjem, uključujući Kanadu i Meksiko.\nTeme:Donald Trump, državljanstvo SAD, izdvojeno, rođenje, ukinuti


Nakon sukoba sa demobilisanim borcima, oglasili se iz MUP-a KS – Kakanj-X\nNakon sukoba sa demobilisanim borcima, oglasili se iz MUP-a KS\nNa 6 sep, 2018 375\nDodaju da zbog postojanja osnova sumnje da su počinili krivično djelo napad na službenu osobu u vršenju poslova sigurnosti, slobode su lišena tri učesnika protesta, dok je jedna osoba lišena slobode zbog počinjenog prekršaja, te je nakon provedenog postupka otpuštena iz službenih prostorija.\nNakon današnjih protesta demobilisanih boraca koji su se u nekoliko navrata sukobili sa policijom, MUP KS izdao je saopćenje za medije, u kojem se objašnjava današnji slijed događaja\n– Policijski službenici Uprave policije MUP-a Kantona Sarajevo su osiguravali proteste demobilisanih boraca, koji su se održavali ispred zgrade Parlamenta Federacije BiH, u ulici Hamdije Kreševljakovića, općina Centar Sarajevo. Učesnici protesta su oko 13.00 sati krenuli ulicom Obala Kulina bana u pravcu starog dijela grada, te je od strane učesnika demonstracija došlo do narušavanja javnog reda i mira i napada na policijske službenike Uprave policije ovog Ministarstva.Tom prilikom su policijski službenici upotrijebili sredstva sile prema određenom broju učesnika protesta. Kao posljedica napada na pripadnike Uprave policije, došlo je do povređivanja sedam policijskih službenika – navode iz MUP-a KS.\n– O prednjem je obaviješten tužilac Kantonalnog tužilaštva Kantona Sarajevo, a policijski službenici nastavljaju rad na rasvjetljavanju i dokumentovanju navedenog događaja, kao i počinjenih krivičnih djela – navodi se u saopćenju MUP-a.\nSituacija se nakon današnjih incidenata smirila, a još oko stotinjak boraca nalazi se ispred zgrade Parlamenta FBiH. Saobraćaj je ispred zgrade Parlamenta u ulici Hamdije Kreševljakovića odblokiran.


Značajno veći broj riješenih predmeta iz plana Sudovi u BiH su u prva tri mjeseca 2017. godine riješili 60.339 najstarijih predmeta što je dodatno doprinijelo kontinuiranom smanjenju broja neriješenih starih predmeta odnosno povećanju efikasnosti sudova u BiH, a tim i pravosuđa u cjelini.\nOvo su najnoviji rezultati aktivnosti praćenja procesa rješavanja starih predmeta, jedne od primarnih aktivnosti Visokog sudskog i tužilačkog vijeća Bosne i Hercegovine kojom se osigurava da sudovi u potpunosti poštuju ispunjenje svojih planova rješavanja predmeta i do kraja perioda za koji se donosi plan uspješno realiziraju iste. Sudovi su planovima za rješavanje predmeta u 2017. godini predvidjeli riješiti 156.320 najstarijih predmeta. Od prvostepenih sudova (općinski, osnovni i okružni privredni) se očekivalo da u prvom kvartalu ostvare minimalno 25% svojih planova. Međutim, analiza je pokazala da su realizovali plan u jednakom ili većem procentu od očekivanog te su u prosjeku ostvarili 36% plana. U dokumentu u prilogu prikazan je sumarni pregled realizacije planova na nivou suda, po godini iniciranja predmeta za period 01.01.- 31.03.2017. godine, a na osnovu podataka koji su bili predmet analize.\nGeneralno gledajući, zahvaljujući ovoj aktivnosti čija implementacija je započela 2010. godine dolazi do kontinuiranog smanjenja broja neriješenih starih predmeta i do danas putem planova sudovi su riješili 720.000 najstarijih predmeta što svakako utiče i na smanjenje ukupnog broja neriješenih predmeta i skraćivanje trajanja postupaka u sudovima. Za više informacija molimo da se obratite Kabinetu Predsjedništva na telefone 033 707 594 ili mobilni telefon 061 131 785.


::Golubinci dobijaji sportsku halu\nNovi Savet Mesne zajednice Golubinci radiće u skladu sa materijalnim mogućnostima, rekao je u prvom intervju za RTV Stara Pazova Mirko Jovanović, predsednik Saveta. Nastojaćemo da ispunimo predizborna obećanja i da u Golubincima izgradimo prvu sportsku halu, dodao je Jovanović i najavio početak radova za avgust.\n::Indiansi u Superligi Srbije\n::Konkurs za podršku salašarskog turizma\nPokrajinski sekretarijat za poljoprivredu, vodoprivredu i šumarstvo, raspisao je Konkurs za podršku nepoljoprivrednih i pratećih poljoprivrednih aktivnosti na selu u AP Vojvodini u 2013. godini-Salašarski turizam.\nPostavio dana 19. 06. 2013. rtv mega\n::Inđija: Održana 21. sednica Opštinskog veća\nOpštinsko veće Opštine Inđija, kojim predsedava predsednik opštine Inđija, Petar Filipović, održalo je 21. sednicu sa 15 tačaka dnevnog reda.\n::Inđija: Počela sezona na Gradskom bazenu\nGradski bazen je otvoren za posetioce. Iako je zvanično otvaranje najavljeno za petak, uprava Sportskog centra pod čijom upravom se nalazi gradski bazen odlučila je da otvori kapiju ranije zbog izuzetno visokih temperatura i velikog interesovanja posetilaca.


Oduzeto 12 automobila i krivotvoreni dokumenti | Kliker.info\nOduzeto 12 automobila i krivotvoreni dokumenti\nU akciji koja je započela u petak ujutro oduzeto je 12 automobila, veći broj registarskih tablica, saobraćajne dozvole, bjanko obrasci za domaće i strane dozvole, određen broj jedinstvenih carinskih isprava i drugo.\n– Prilikom pretresa oduzet je i veći broj međunarodnih vozačkih dozvola, falsificiranih carinskih faktura, kontakt-ključevi za vozila i devet autokasetofona – rekao nam je jučer portparol banjalučke policije Rade Mutić.\nOn je naglasio da su u akciji pronađene i dvije električne pisaće mašine, detonatorska kapisla, veća količina municije, policijske palice, pancir-prsluk i još neki predmeti koji upućuju na to da se radi o dobro organiziranoj kriminalnoj grupi. Mutić je kazao da su tokom akcije identificirane četiri osobe koje pripadaju ovoj grupi, a da se za ostalima traga.\n– Nismo u mogućnosti reći imena članova grupe, jer policija intenzivno radi na ovom slučaju i istraga je u toku – rekao je jučer portparol CJB Banja Luka.\nPrema nezvaničnim informacijama, policija je tokom vikenda uhapsila nekoliko osoba koje se dovode u vezu s ovom grupom, ali su one nakon saslušanja i kriminalističke obrade puštene.


List Sabah prenosi vest u vezi govora predsednika Erdogana na drugom Tursko- afričkom forumu koji je juče održan u Istanbulu. U vesti se ističe da je Erdogan istakao da je broj turskih diplomatskim predstavništava u Africi sa 10 povećan na 33, i da su afričke zemlje pružile punu podršku Turskoj u pravednoj borbi Turske na međunarodnoj diplomatskoj platformi.\nList Hurijet je prenio da će Turska avio kompanija početi prodaju karata za novi aerodrom. U vesti se prenosi da će se nove karte prodavati za letove prema Izmiru, Adani, Ankari, Antaliji, Baku i Turskoj republici sjeverni Kipar.\nList Hurijet je prenio da će po četvrti put održava Međunarodni festival lutaka u Ankari. U vijesti se ističe da će od 12-21 oktobra biti prikazano 36 predstava, a najveće interesovanje je za predstavu „ Zadnje veče Sokrata“ i „Karađoz „ .


U Zaječaru održana obuka iz oblasti organske proizvodnje – Serbia Organica\nU Zaječaru održana obuka iz oblasti organske proizvodnje\nU saradnji sa Regionalnom agencijom za razvoj istočne Srbije- Raris uz podršku GIZ projekta za razvoj privatnog sektora u Srbiji Serbia Organike je 19. aprila u Nišu organizovala trening iz oblasti organske proizvodnj koji je namenjen osoblju Regionalnih razvojnih agencija i lokalnih samouprava iz sektora poljoprivrede i ruralnog razvoja.\nCilj obuke koju su održali Prof dr Sbežana Oljača, dr Vladan Ugrenović i dr Vladimir Filipović je da se značaj i potencijal organske proizvodnje kao i njeni principi promovišu i približe stanovništvu na lokalnom i regionalnom nivou u čemu su Regionalne razvojne agencije i lokalne samouprave od izuzetnog značaja. Polaznici će nakon obuke steći znanje o standardima organske proizvodnje, o zakonodavnom i institucionalnom okviru, o merama podsticaja organskoj proizvodnji, i biće prvi kontakt novim proizvođačima koji ulaze u organsku proizvodnju, ali i onima koji su već sertifikovani ili su na putu da to postanu. Sa druge strane, proizvođači će imati mogućnosti da dobiju sve potrebne informacije o organskoj proizvodnji na jednom mestu.\nOvo je posebno važno za male proizvođače kojima je ovaj tip proizvodnje ekonomski isplativiji, a organska hrana polako postaje sve prepoznatljivija i traženija i na domaćem tržištu.\nU Nišu održana obuka održana obuka iz organske proizvodnje\nMeđunarodni dan planete Zemlje - 22. april


Sastanak "Obrazovanje obrazovanju"\nObjavljeno 05 May 2017\nSastanak "Obrazovanje obrazovanju" održan je 04.05.2017. u 18 h u Regionalnom centru za profesionalni razvoj zaposlenih u obrazovanju.\nSastanak direktora svih osnovnih škola i centra Pro - mens iz Niša održan je u cilju nastavka saradnje koja je započeta novembra 2016. godine, kada su podeljene besplatne školarine đacima za pohađanje programa mentalne aritmetike SuanPan.\nSastanku je pored direktora i stručnih saradnika osnovnih škola prisustvovao i gradonačelnik Niša, gospodin Darko Bulatović, i sekretar sekretarijata za grad Niš, diplomirani psiholog Marina Kostić.\nDogovorene su dalje zajedničke aktivnosti koje će kroz ovaj partnerski odnos doneti najbolje rezultate kada je u pitanju napredovanje niških školaraca u pogledu jače pažnje, memorije i koncetracije.


Tako će, prvi put posle 20 godina, još od kada je bračni par Čen završio višegodišnju misiju u novosadskoj Vojvodini, u srpskom pingpongu zaigrati stonoteniserka iz Narodne Republike Kine.\n- Nadamo se da će Ji Lok Lam debitovati već na proleće - kaže Fracile. - Ona je pola godine u Hongkongu, gde igra azijsku ligu, a preostali deo godine provodi u Španiji gde nastupa za Ibicu zajedno sa našom Tijanom Jokić, koja joj je mnogo pričala o našem klubu. Lamova je veoma srećna što dolazi kod nas, poručuje da jedva čeka da zaigra u našem dresu, ali je svesna da je situacija sa koronom još nepredvidiva.\nSlobodan Stojanov, strateg Novosađanki, ističe da će Ji Lok Lam biti značajno pojačanje za učešće u Kupu Evrope na jesen.\n- Tu nam fali dobra inostrana igračica jer znamo koliko je teško igrati Evropu samo sa domaćim takmičarkama. Jedini smo takav sastav u Evropi i nedostajao nam je oslonac u vidu kvalitetne strankinje. Naravno, Lamova će igrati u Superligi, ali svakako da nećemo po svaku cenu u sastav ubacivati\nnauštrb domaćih igračica pošto smo videli koliko razvijaju u utakmicama za titulu, kao što je slučaj sa Šurjanovom, Jokićevom ili Tominjakovom - kaže trener Stojanov.\nKineskinja Lam, koja je nastupala na Svetskom prvenstvu 2017. i 2018., priključiće se Tijani Jokić, Aneti Maksuti, Sabini Šurjan, Radmili Tominjak i Rumunki Alini Zahariji što je najkvalitetniji igrački sastav u istoriji kluba.\nFRACILE: ZAHVALNOST GRADU\n- ZNA se da je veoma teško dogovoriti saradnju sa kineskim stonoteniserima, jer imaju ponuda sa svih strana a za sve to neophodna je organizaciona i finansijska mogućnost. Zato smo zahvalni Gradu Novom Sadu i svim sponzorima, ali i ljudima u klubu - kaže Dan Fracile, predsednik kluba.\nstoni tenis Sport Novi Sad srpski sportisti


OKRUGLI STO SA TEMOM” MEĐUINSTITUCIONALNA SARADNJA NA ZAŠTITI I POŠTOVANJU LJUDSKIH PRAVA” - Vesti - Avokati i Popullit\nOKRUGLI STO SA TEMOM” MEĐUINSTITUCIONALNA SARADNJA NA ZAŠTITI I POŠTOVANJU LJUDSKIH PRAVA”\n10.10.2011 – Regionalna kancelarija Ombudsmana ( IO) u Mitrovici, uz podršku OSBE-a na Kosovu, okupila je na zajednički okrugli sto koordinatore jedinica za ljudska prava u regionu Mitrovice, zvaničnike iz kancelaria za komuniciranje institucija na opštinskom nivou, kao i predstavnici NVO.\nOkrugli sto sa temom: "Međujinstitucionalna saradnja na zaštiti i poštovanju ljudskih prava" imao je za cilj diskusiju o saradnji između institucija u oblasti zaštiti ljudskih prava, kao i način razmene informacija i iskustava koji institucije imaju u tom aspektu. Takođe je razgovarano i o posebnim slučajevima koji su tretirani u opštini Mitrovice i drugim opštinama u ovom regionu, kao i predstavljeni su i slučajevi koji zahtevaju tretiranje i zauzimanje Ombudsmana.\nNa ovom okruglom stolu je izvršeno i jedna kratka prezentacija Godišnjeg izveštaja za 2010 godinu, koji pored informisanja o trenutnom stanju ljudskih prava na Kosovu, pruža i preporuke za javne institucije na Kosovu, uključujući ovde i institucije na lokalnom nivou.\nOvaj okrugli sto je održan u okviru kampanje OMBUDSMAN JEDAN KORAK BLIŽE GRAĐANINU, koja ima za cilj približavanje sa građanima, kao i jačanje saradnje IO-a sa lokalnim institucijama na Kosovu, na pružanju usluga građanima u nidi.\nTokom nedelje takvi okrugli stolovi održaće se i u Prizrenu, Gnjilane i Gračanici.


Kaća Jovanović briljirala na “Zvezdama Granda” – GRAD Kruševac\nNaslovna » Zabava » Kaća Jovanović briljirala na “Zvezdama Granda”\nKruševljanka Katarina Jovanović prošla je drugi krug takmičenja “Zvezde Granda”, a njeno izvođenje pesama “Zlatni dan” Bisere Veletanlić i “Bitanga i princeza“ Bijelog dugmeta očaralo je i publiku i članove žirija.\nIako nije uobičajeno da se na “Zvezdama Granda” čuju rok i džez numere, Kaćin zlatni glas za Biserin “Zlatni dan” nikog nije ostavio ravnodušnim.\n– Iako nisam deo tog sveta i ne pevam narodnu muziku, ispostavilo se da su me dobro primili, komentari su dobri. Lepo je što Grand produkcija želi i nama da se bavi – komentariše Kaća za Kruševacgrad.\nSada se priprema za treći krug koji će biti održan za mesec i po dana. Još ne zna šta će pevati, ali, kako kaže, tu odluku doneće zajedno sa mentorkom Jelenom Karleušom i njenim timom za koji inače ima samo reči hvale.\nZa “Zvezde Granda” kaže da je surovo i rigorozno takmičenje, sa nepredvidljivim ishodom.\n– Zato svaki krug koji pređem smatram velikim uspehom – navodi Katarina ali dodaje i da su komentari koje takmičari dobijaju takvi da iz pevača izvlače ono najbolje.\nKaća Jovanović se pevanjem profesionalno bavi pet godina, nakon što je uz podršku svojih sugrađana bila finalistkinja takmičenja “Ja imam talenat”. Sa bendom “Belcanto” nastupa pretežno u Beogradu i tokom petogodišnje karijere imala je priliku da peva sa najpoznatijim muzičkim zvezdama iz zemlje i sveta.\nNa pitanje šta smatra najvećim uspehom u karijeri, ne dvoumi se: – To što me moji Kruševljani podržavaju i prate. Oni su moja inspiracija i hvala im što su uvek uz mene – poručuje Kaća koja, inače, ima običaj da obraduje sugrađane nekim koncertom u okviru letnjih kulturnih programa u Kruševcu. Rado će, kaže, to učiniti i ovog leta.\nKruševljanka Katarina Jovanović prošla je drugi krug takmičenja “Zvezde Granda”, a njeno izvođenje pesama “Zlatni dan” Bisere Veletanlić i “Bitanga i princeza“ Bijelog dugmeta očaralo je i publiku i članove žirija. Iako nije uobičajeno da se na “Zvezdama Granda” čuju rok i džez numere, Kaćin zlatni glas za Biserin “Zlatni dan” nikog nije ostavio ravnodušnim. - Iako nisam deo tog sveta i ne pevam narodnu muziku, ispostavilo se da su me dobro primili, komentari su dobri. Lepo je što Grand produkcija želi i nama da se bavi – komentariše Kaća za Kruševacgrad. Sada se priprema za treći krug koji će biti…\nRejting korisnika 0.41 ( 67 glasova)\ngrand kaća karleuša katarina jovanović zvezde\t2019-02-07\nTag : grand kaća karleuša katarina jovanović zvezde\nPrethodni : U opštini Varvarin predstavljen projekat “Imam diplomu i slobodan sam”\nSledeći : SPORT: Napredak poražen od Sarajeva\nU susret godišnjici Alternativnog kulturnog centra: Kaća i Nenad o “Gnezdu” i mladima\n13. aprila 2021., 10:19


Sve veći rast indeksa turske ekonomije | TRT Bosanski\nSve veći rast indeks...\nIndeks ekonomskog povjerenja u junu je porastao za 19,1 posto na mjesečnoj osnovi i iznosio 73,5.\nIndeks ekonomskom povjerenja je porastao za 19,1 posto u odnosu na maj i dostigao 73,5. Povećanje indeksa ekonomske povjerenja rezultat je rasta indeksa povjerenja potrošača, realnog sektora (prerađivačka industrija), usluga, trgovine na malo i građevinske industrije.\nIndeks povjerenja potrošača porastao je u junu za 5,2 posto, na 62,6, dok je indeks povjerenja u realnom sektoru povećan za 22,2 posto i porastao na 89,8.\nindeks povjerenja u sektoru usluga povećan je za 8,5 posto na 55,5, sektor trgovine na malo Indeks povjerenja je porastao za 9,3 posto i iznosio 86,4, a indeks povjerenja u građevinarstvu porastao je na 33,1 posto dosegnuvši cirku od 78.\nTagovi: #Indeks ekonomskog povjerenja


Autor knjige „Rat na Baniji 1991-1995“ SLOBODAN TARBUK je rekao da knjigu posvećuje svojim saborcima, koji su dali živote u odbrani voljene Banije i Republike Srpske Krajine, preživelim borcima 39. Banijskog korpusa Srpske Vojske Krajine, koji, kao ni on, kako je rekao, nisu znali da su, pre nego što su uzeli oružje u ruke, bili otpisani. Naglasio je da knjigu posvećuje deci Banije, posebno siročadi, kao i invalidima, koji, kako je rekao, prose po raskršćima Srbije, te da je ovo njegov skroman, ali iskren, doprinos težnji da se sačuva deo istine.\nDodao je da kod pisanja knjige nije imao nameru da Baniju posmatra izdvojeno, u odnosu na RSK, već njen sastavni deo, ali s obzirom na obim materijala i pristup u sagledavanju težine zločina prema srpskom narodu sa prostora RSK, bazirao se na teritoriju Banije na kojoj je bio i svedok stradanja srpskog naroda. Na kraju, zahvalio se svima onima koji su mu pomogli da knjiga ugleda svetlost dana i dodao: „Želim da to bude samo jedna, početna karika u lancu sagledavanja onoga što se dešavalo od 1991 do 1995. I dalje na prostoru čitave Krajine“.\nSlobodan Tarbuk (Balinac, 1946) bio je ratni oficir, komandanat 39. banijskog korpusa Srpske vojske Krajine.\nGeneral-major Slobodan Tarbuk rođen je 27. januara 1946. godine u selu Balinac, opština Glina, Banija. Završio je Vojnu akademiju 1968. godine, kurs osposobljavanja oficira bezbednosti 1977. godine, Komandno-štabnu akademiju 1981. godine i Školu nacionalne odbrane 1994. godine. U toku profesionalne karijere u JNA i Srpskoj vojsci Krajne obavlljao je sledeće dužnosti: komandir čete, načelnik bezbednosti u komandi za razvoj 7. pešadijske divizije, načelnik bezbednosti 6. pešadijske proleterske divizije, načelnik štaba 16. partizanske brigade, pomoćnik načelnika bezbednosti 5. vojne oblasti, komandant 622. motorizovane brigade, pomoćnik načelnika III Uprave GŠ Vojsci Jugoslavije za vojno-teritorialne organe, pomoćnik komandanta kragujevačkog korpusa za informisanje i komandant 39. banijskog korpusa Srpske vojske Krajine.\nNa vlastiti zahtev penzionisan 16. maja 1996. godine.


source.ba | Odbijena mu žalba: Jerko Ivanković Lijanović je već počeo sa izdržavanjem sedmogodišnje kazne, od prošle sedmice u KPZ Zenica\nJerko Ivanković Lijanović, bivši ministar u Vladi Federacije BiH i lider stranke Radom za boljitak, poslan je na izdržavanje sedmogodišnje zatvorske kazne u Kaznenopopravnom zavodu u Zenici, prenosi danas Dnevni Avaz.\nOva informacija potvrđena je za Avaz u Ministarstvu pravde Federacije. Lijanoviću je, kako saznaje Avaz, odbijena nedavno žalba kojom je tražio odgodu izdržavanje kazne, te je upućen u zatvor.\nPrema pisanju Avaza, on je prošle sedmice stigao u KPZ Zenica i nalazi se u Paviljonu II.\nTagovi: Jerko Ivankovic LijanovicKPZ ZenicaZatvorKazna


Home / Ekologija / Ministar Trivan razgovarao sa rukovodstvom Grada Valjeva o izazovima u oblasti zaštite životne sredine\nMinistar Goran Trivan učestvovao je sinoć na okruglom stolu posvećenom ekološkim izazovima sa kojima se suočava grad Valjevo. Na skupu su predstavljeni aktuelni podaci koji se odnose na kvalitet vazduha, prečišćavanje otpadnih voda i čvrstog otpada.\nKada je reč o zaštiti životne sredine, rukovodstvo Valjeva pokazuje veliko interesovanje i želju da se ova oblast uredi na najbolji način, o čemu svedoči veliki broj uspešnih projekata, istakao je Trivan, i kao primer naveo prečišćavanje otpadnih voda gde je Valjevo jedan od retkih gradova u našoj zemlji koji ima postrojenje za prečišćavanje koje je u funkciji. S druge strane, ministar je naveo da se mnogo više i odgovornije mora pristupiti rešavanju pitanja čvrstog otpada i kvaliteta vazduha u Gradu. „Problem lošeg kvaliteta vazduha nije samo veliki broj individualnih ložišta, već i brojne gradske institucije koje se greju na čvrsto gorivo. Prelazak na sisteme grejanja koji manje zagađuju vazduh je jedna od mera koja momentalno poboljšava kvalitet životne sredine, i u tome će sve lokalne samouprave imati podršku Ministarstva“, naveo je ministar Trivan.\nNa sastanku je bilo reči i o rešavanju višegodišnjeg problema oko izgradnje regionalne deponije „Kalenić“, za šta je ministar ponudio podršku Vlade i Ministarstva.\nDirektor Instituta za ekološki inžinjering iz Maribora Željko Blažeka predstavio je rešenja koja su u rešavanju istih i sličnih problema primenjena u Sloveniji i koja su dala dobre rezultate, i ta rešenja mogu se primeniti i u Srbiji. Grad Valjevo jedan je od gradova koji vrlo uspešno primenjuje iskustva i primere dobre prakse drugih gradova.\nSastanku su, u ime Valjeva, prisustvovali gradonačelnik dr Slobodan Gvozdenović i zamenik gradonačelnika Dragan Jeremić, načelnik Kolubarskog okruga Goran Milivojević, članovi gradskog veća, kao i direktori lokalnih javnih i komunalnih preduzeća koja posluju u oblasti zaštite životne sredine.


Znaci oporavka Gejbrijel Gifords\nArhivski snimak predstavnice Gejbrijel Gifords iz marta 2010.\nAstronaut NASA-e Mark Keli nada se da će njegova supruga članice Predstavničkog doma Gejbrijel Gifords sutra moći da bude prebačena u bolnicu u Hjustonu, gde bi počela njena fizička i psihička rehabilitacija.\nKeli je danas izjavio da "ima velika očekivanja" zbog napretka koji ostvaruje svega dve nedelje pošto je pogođena u glavu iz vaternog oružja na javnom skupu u Tusonu u Arizoni. Lekari su saopštili da je demokratska predstavnica u Kongresu sinoć samostalno stajala i napravila nekoliko koraka.\nU međuvremenu, federalna velika porota u Arizoni podigla je optužnicu protiv Džereda Lofnera zbog pokušaja ubistva Gejbrijel Gifords i njena dva saradnika.\nFederalni tužilac Denis Burk izjavio je da su te optužbe samo početak pravne akcije protiv Lofnera. Optužba za pokušaj ubistva nosi sa sobom moguću kaznu doživotnog zatvora, a ukoliko Lofner kasnije bude osuđen za ubistvo, pretiće mu i smrtna kazna. U napadu, koji se dogodio 8. januara 13 osoba je poginulo dok je 13 povređeno.


Nastavak ulaganja u saobraćajnu infrastrukturu u istočnoj Srbiji – SOLARIS MEDIA\nNastavak ulaganja u saobraćajnu infrastrukturu u istočnoj Srbiji\nDržava će nastaviti da ulaže u saobraćajnu infrastrukturu u istočnoj Srbiji i sledeće godine će biti izgrađen novi most u Milutinovcu kod Kladova.\nNovi most biće izgrađen na mestu urušenog u poplavama 2014. godine, najavila je potpredsednica vlade i ministarka građevinarstva Zorana Mihajlović.\nMihajlović je tokom posete Kladovu, nakon sa sastanka sa rukovodstvom opštine, rekla da će Vlada Srbije počev od 2019. godine ukupno uložiti 200 miliona evra u razvoj vodnog saobraćaja, ali da nastavlja da ulaže i u puteve u Kladovu i istočnoj Srbiji.\n„Razgovarali smo o rehabilitaciji puta od Kladova do Milutinovca u dužini od 29 kilometara, kao i o izgradnji mosta u Milutinovcu, za koji se trenutno radi novi projekat. Vrednost izgradnje novog mosta je oko 64 miliona dinara, zajedno sa projektovanjem. Putevi Srbije će biti investitor, a očekujemo da most svakako bude završen tokom 2019. godine“, rekla je Mihajlović novinarima.\nKaže da će na proleće početi građevinski radovi na izgradnji novog mosta u Milutinovcu i da će trajati izmedju četiri i pet meseci. „Most mora biti završen u 2019. godini“, poručila je Mihajlović.\nOna je istakla da Kladovo ima ogroman potencijal, a da je ulaganje u infrastrukturu uslov za to.\nTakođe, dodala je da je za etno-selo Tekija formirano koordinaciono telo na nivou vlade, koje će se baviti tim projektom, a u kojem sedi nekoliko ministara.\nMihajlović je istakla da je novi investicioni ciklus u oblasti infrastrukture vredan više od pet milijarde evra i da će obuhvatiti projekte u drumskom, železničkom i vodnom saobraćaju.\n„Razgovaraćemo i o rehabilitaciji Đerdapske magistrale koja je važna za turizam. Oko 150 miliona dinara uloženo je samo u redovno održavanje puteva u Kladovu, a oko dve milijarde dinara u celom Borskom okrugu“, rekla je Mihajlović.\nPutevi Srbije su najavili da je u 2019. godini planirana rehabilitacija deonice Kladovo-Brza Palanka, dužine 23,8 km u koju će biti uložen 1,76 milijardi dinara.\nPredsednik Privremenog organa opštine Kladovo Milisav Ratopekić je rekao da je poseta ministarke Mihajlović još jedan znak da vlada razmišlja o svim opštinama u Srbiji.\nBor: MILIJARDA ZA ULICE I PUTEVE\n← Predavanje „Menadžment zdravih odnosa“\nGrupa građana preti prijavom gradonačelniku Bora zbog semafora za slabovide →


U Pančevu epidural besplatan i dostupan svim trudnicama | 013 info\nPovodom navoda portala Bebac\nU Pančevu epidural besplatan i dostupan svim trudnicama\nPančevo, Pon, 18/01/2016 - 15:44\nRoditeljski portal Bebac prošle nedelje izdao je saopštenje u kojem oštro kritikuje ministra zdravlja Zlatibora Lončara zbog davanja obećanja da će od 1. januara 2016. godine epiduralna anestezija biti besplatna i dostupna svim trudnicama, u svim porodilištima u Srbiji.\nBebac navodi da obećanje nije ispunjeno, i da je dato u trenutku kada u Srbiji ne postoji dovoljan broj anesteziologa, kada svakog dana po jedan lekar napušta ovu zemlju i u trenutku kada u mnogim porodilištima još ne postoji usluga epiduralne anestezije (Niš i Leskovac) ili je dostupna samo u određenom vremenskom periodu (primer Novog Sada, gde se epidural daje samo od 7 do 22 časa).\n„Tragično je što se jedan ministar uopšte usuđuje da svesno daje lažna obećanja, i to upućena najosetljivijoj kategoriji stanovništva – trudnicama. Porodilišta ne mogu biti kriva što nisu izvršili naredbu svog ministra, jer im nije dao precizne instrukcije niti im prethodno obezbedio neophodnu logističku i stručnu podršku”, stoji u saopštenju.\nBebac je pozvao ministra da odgovorno pristupi poslu i najpre obezbedi stručan kadar i logističku podlogu za sprovođenje odluke o besplatnom epiduralu. Zlatibor Lončar je pre dva dana reagujući na saopštenje portala rekao da je Ministarstvo proverilo stanje na terenu i da nijedna ustanova ne naplaćuje uslugu epidurala.\nKako bismo saznali kakvo je stanje u Opštoj bolnici Pančevo, razgovarali smo sa dr Duškom Stanom, ginekologom na Ginekološko-akušerskom odeljenju u toj ustanovi. On je za naš portal rekao da se epiduralna anestezija ne naplaćuje već nekoliko godina unazad i da je dostupna svim trudnicama tokom celog dana i noći. I pored nedovoljnog broja anesteziologa u Opštoj bolnici uslugu epidurala, prema Stanovim rečima, može dobiti svaka trudnica, ukoliko njeno zdravstveno stanje to dozvoljava.


Tag / Provala / Vesti online\nPonedeljak 17. 5. 2021.\nU provalu išli s trogodišnjom devojčicom\nTroje poljskih državljana u pljačku jedne kuće u Danaskoj sa sobom je povelo i trogodišnju devojčicu.\nProvala u kancelariji stranke Angele Merkel\nNemačka policija saopštilaje da je neko provalio u hotelsku sobu koja je služila kao kancelarija nemačke vladajuće stranke dok se kancelarka Angela Merkel nalazila na sastanku u istoj zgradi.\nManijak pokrao, pa "gledao" odbojkašice dok spavaju\nNepoznata osoba opljačkala hrvatske odbojkašice, a potom ih posmatrao tokom popodnevnog odmora\nĆavi Martinez provalio u trening kamp bivšeg kluba\nĆavi Martinez, doskorašnji ljubimac baskijskog Bilbaoa, u nedelju je posle ponoći pokušao da se ušunja u trening kamp Atletika, kako bi iz svog nekadašnjeg ormarića pokupio neke stvari za koje...\nAlo 5 komentara\nProvale u kuću i pravac frižider\nU selima na padinama Suvobora, čije su šume opustošene u pžaru, lopovi sve češće obijaju kuće da bi uzeli hranu i prvo šta pretražuju su frižideri i zamrzivači!\nSrna 3 komentara\nTuzla: Provalili u srpsku pravoslavnu crkvu\nNepoznate osobe provalile su u noći između 22. i 23. avgusta u srpsku pravoslavnu crkvu Sveti Đorđe na lokalitetu groblja Trnovac u Tuzli, saopšteno je danas iz Ministarstva unutrašnjih poslova...\nNova zabava tinejdžera: Provali u kuću i napravi žurku\nBač: Utopili se mladić i devojka\nTrudnica prikrivala svog dečka, osumnjičenog za više od 30 provala\nBeogradska policija uhapsila je Orhana Ć. (23), državljanina Bosne i Hercegovine, osumnjičenog da je u protekla tri meseca provalio u 30 stanova iz kojih je krao novac, zlato, oružje, tehničku...\nĐ. Barović, N. Popović 3 komentara\nSpaljene kuće Srba iz dijaspore u Gnjilanu\nNepoznati lopovi pokrali su, a zatim zapalili kuće dvojice srpskih dijasporaca Ljubiše Spasića i Stanka Stanojevića u selu Cernica kod Gnjilana na Kosmetu.\nB. Đokić - Vesti 3 komentara\nDobar komšija najbolji alarm\nSvake godine veliki broj stanova, kuća ili lokala u vlasništvu naših sunarodnika koji rade u inostranstvu bude obijen u Srbiji, ali retko policija uspešno reši neki od ovih slučajeva, lopove...\n24 sata 3 komentara\nUbila provalnika uz dozvolu policije\nJedna 18-godišnja Amerikanka iz Oklahome pucala je i ubila uljeza u kući da bi u novogodišnjoj noći zaštitila svoju tromesečnu bebu. To se desilo nakon što je pozvala policiju kada joj je...


U Nišu formiran klaster starih zanata - Završen projekat ekonomskog osnaživanja žena Južne Srbije - Edukaplus\nSa završne konferencije projekta Udruženje poslovnih žena Srbije organizovalo je u utorak, 12. decembra 2017. godine, u Nišu završnu konferenciju projekta – Osnaživanje žena Južne Srbije kroz formiranje klastera starih zanata. Uz konferenciju održana je i izložba ženskih rukotvorina – Talenat je u našoj prirodi, na kojoj je svoje proizvode predstavilo 11 žena koje su prošle kroz mentorski program. Projekat je sufinansiran od strane Razvojne agencije Srbije (RAS).\nUdruženje poslovnih žena Srbije realizovalo je u okviru projekta Osnaživanje žena Južne Srbije kroz formiranje klastera starih zanata, tokom septembra i oktobra 2017. godine šestodnevne module u Nišu, koje je finansirala Nemačka agencija za međunarodnu saradnju (GIZ). Na modulima je učestvovalo 40 žena iz urbanih i ruralnih sredina Nišavskog, Jablaničkog, Pirotskog i Pčinjskog okruga (Niš, Aleksinac, Svrljig, Jelašnice, Gadžin Han, Vlasotince, Leskovac, Vranje…). Deklaraciju o osnivanju Klastera ženskog preduzetništva, umetničkih i starih zanata Južne Srbije, potpisalo je 36 žena – učesnica projekta tokom septembra.\nIzložba „Talenat je u našoj prirodi“ bila je finale projekta sa prikazom konkretnih rezultata, odnosno idejnih rešenja baziranih na starim zanatima, pretočenim u upotrebne vrednosti. Proizvodi učesnica projekta mogu se naći u prodaji u okviru e-kataloga UPŽ Srbije na sajtu www.poslovnezene.org.rs.\n– Osim namere da doprinesemo unapređenju ekonomskog razvoja i da utičemo na problem nezaposlenosti mladih žena u nerazvijenim opštinama, glavni cilj projekta bio je usmeren ka stvaranju novih mogućnosti (samo)zapošljavanja i smanjenju migracija iz ruralnih područja kroz osnaživanje žena u preduzetništvu. Radne aktivnosti realizovane u okviru projekta trebalo je da podstaknu očuvanje kulturne tradicije, povećanje kvaliteta proizvodnje, mogućnost učestvovanja na domaćem i inostranom tržištu, kao i ekonomsko osnaživanje žena u ruralnim i gradskim sredinama projektnog područja – izjavio je Dejan Vratonjić, CIM savetnik sa poslovni razvoj Udruženja poslovnih žena Srbije.\nProjektne aktivnosti imale su za cilj da doprinesu unapređenju ekonomskog razvoja i da utiču na probleme nezaposlenosti mladih žena u nerazvijenim opštinama na jugu Srbije kroz podršku samozapošljavanju u sektoru usluga i turizma.


"Novosti": Izbori u martu? | Srbija izbori 2022\n» "Novosti": Izbori u martu?\n"Novosti": Izbori u martu?\nVANREDNI parlamentarni izbori biće održani najverovatnije u martu, a postoje velike šanse da se oni spoje sa lokalnim i pokrajinskim.\nTo je, kako saznajemo, trenutno najizvesnija opcija i o njoj će se do kraja avgusta razgovarati u vrhu SNS. Čelnici najjače partije pažljivo će razmotriti sve varijante, ali nije tajna da veliki deo funkcionera naprednjaka priželjkuje izlazak na birališta baš u martu, jer bi tada podrška birača svakako bila veća nego da se čeka kraj mandata Vlade.\nUz to, procenjuje se i da bi vezivanjem izbora velika popularnost lidera Aleksandra Vučića "preslikala" po dubini - sa republičkog nivoa i na Vojvodinu i na lokalni nivo.\nPremijer i predsednik SNS juče je potvrdio da razmišlja o prevremenom izlasku na birališta:\n- O raspisivanju vanrednih parlamentarnih izbora se razmišlja, ali konačna odluka još nije doneta. Uspostavljamo sistem ozbiljne i odgovorne države, a onaj ko to ne želi da vidi, uvek će imati priliku da nas pobedi. A da li će uspeti, to ćemo da vidimo!\nPremijer je naveo da je nemoguće raditi u atmosferi u kojoj se osporavaju sve dobre stvari:\n- Ove godine imaćemo rast, povećaće se plate i penzije... Svi kažu da Srbija nije pred bankrotom, usporila je dramatično zaduživanje, a 2017. neće imati potrebu da se zadužuje. I na sve to čujete - ništa ne valja.\nVučiću nije jasno kako se opozicija protivi da vojvođanski izbori budu u januaru, ali bi brže-bolje na republičke.\n- Neko ko bi trebalo da bude odgovoran i vlada samo 16 godina, kaže da neće da ide na pokrajinske izbore u januaru, jer oni moraju da budu u aprilu. A na vlasti je samo 16 godina, pa su sad ta tri meseca odlučujuća. Valjda treba da se ode na još neko zimsko brčkanje - figurativan je bio Vučić i dodao da mu ne pada na pamet da sedi u fotelji 16 godina, zato što mu se to tako sviđa.\nPredsednik DS Bojan Pajtić kaže da bi raspisivanje vanrednih izbora na svim nivoima značilo da Vlada podnosi ostavku zbog lošeg rada i nesposobnosti i da bi to bila jedna od retkih, a dobrih odluka.\nPrvi čovek SPS Ivica Dačić, za "Novosti", kaže da nije čuo da će se na birališta ići u martu:\n- Sve zavisi od odluke premijera. A što se tiče moje partije, mi smo za izbore uvek spremni.\nKonstantin Samofalov iz SDS napominje da su "građani svesni da je politika Vlade doživela slom i zato su izbori potrebni".\nPredsednik Nove Zoran Živković smatra da stanje u Srbiji ne valja, pa bi bilo dobro održati izbore na svim nivoima u martu 2016.


U sanaciju javnih objekata uloženo 20 miliona KM - Glas Srpske\nSrna 29.07.2021 13:00\nBANjALUKA - Ministar za prostorno uređenje, građevinarstvo i ekologiju Republike Srpske Srebrenka Golić izjavila je Srni da je za posljednjih pet godina uloženo 20 miliona KM u rekonstrukciju javnih objekata širom Srpske, u kojima je znatno povećana energetska efikasnost.\n“U okviru prethodnog projekta, koji je trajao od 2015. do 2020. godine, sanirana su 33 objekta u 21 opštini i gradu, za šta je izdvojeno oko 20 miliona KM”, navela je Golićeva.\n“Za radove u nastavku projekta kroz saradnju sa Svjetskom bankom obezbijeđeno je 10,9 miliona evra, a osim toga, za radove na pojedinim objektima kroz kontribuciju sredstava biće obezbijeđen i određeni novac iz razvojnih projekata koje provodi UNDP”, istakla je Golićeva.\nGolićeva je navela da je planirano, osim tekućih aktivnosti za šta su obezbijeđena sredstva kroz saradnju sa Svjetskom bankom, da postane efektivan i projekat za koji su obezbijeđena grant sredstva u iznosu od 10 miliona evra od Njemačke razvojne banke KFV.\n“Tim sredstavima će se finansirati rekonstrukcija 20 objekata - 10 vrtića i 10 škola širom Republike Srpske”, najavila je Golićeva.\n“Imajući u vidu da se većinom radi o vrtićima, školama i zdravstvenim objektima, gdje su korisnici najosjetljivije kategorije, samo ulaganje u rekonstrukciju i sanaciju ima velikog značaja, jer se ugodnost boravka u objektima podiže na nivo na kojem je u mnogo razvijenijim društvima”, istakla je Golićeva.\n“S tim u vezi, jedan od važnijih ciljeva je i prelazak sa fosilnih goriva na ekološki prihvatljive energente”, istakla je Golićeva.


U Renou zadovoljni sa osvojena 4 boda na VN Italije\nSajnc završio na 9. poziciji koja nosi 2 boda, ali će mu, zbog diskvalifikacije Grožana, biti upisano 8. mesto i 4 boda; Hilkenberg sa začelja uspeva da se probije do 13. mesta\nSajnc je startovao sa 7. pozicije, na supermekim gumama, a do kraja prvog kruga uspeva da se probije do 6. mesta. Na promenu guma odlazi u 39. krugu, kada prelazi na novi set mekih guma. Trku završava na 9. odnosno 8. poziciji, i beleži prve bodove nakon VN Mađarske.\n“Možemo biti zadovoljni ovim vikendom. Dali smo svoj maksimum danas, uspeli da osvojimo 4 boda iako smo očekivali poteškoće na ovoj stazi, stoga zaista možemo da budemo srećni i zadovoljni. Uspeli smo da postignemo napredak u odnosu na Spa, i osećaj u bolidu je danas bio mnogo bolji. Sada se pripremamo za Singapur i nadamo da ćemo tamo biti više konkurentni”, izjavio je Sajnc.\nNiko Hilkenberg startovao je sa poslednje, 20. pozicije, zbog kazne koju je dobio nakon VN Belgije. Trku počinje na mekim gumama, i već na kraju prvog kruga prelazi na supermeke, a drugo stajanje obaviće u 41. krugu kada prelazi na novi set mekih guma. Trku u Monci Niko završava na 13. poziciji.\n“Uvek je teško kada krenete sa začelja kolone, ali mogu reći da sam zadovoljan današnjom trkom. Pokušali smo da dođemo do poena sa ranim stajanjem, ali se dugo ostajanje na mekim gumama na kraju ipak nije isplatilo jer su se posle 40 krugova gume istrošile. Na ovoj stazi je teško napredovati, tako da na kraju mogu da budem zadovoljan time što sam imao čistu trku i stigao do cilja. Zahvaljujući današnjoj trci u Singapur idemo sa mnogo više samopouzdanja”, izjavio je Hilkenberg.\nReno je na ovoj trci bio ozbiljno ugrožen od strane Hasa u generalnom plasmanu konstruktora. Da nije bilo diskvalifikacije za Grožana, Has bi preuzeo vođstvo u odnosu na Renoov tim, ali posle ovakve odluke sudija, Reno ipak zadržava svoju četvrtu poziciju u šampionatu.


Otkrivamo imena Srbijanaca uhapšenih u Španiji: Nikola Dondur ponovo krijumčario kokain - Istraga .ba\nOtkrivamo imena Srbijanaca uhapšenih u Španiji: Nikola Dondur ponovo krijumčario kokain\nZaplijenjeno 560 tona kokaina. Dondur i Pavlović godinama žive u Španiji, gdje su hapšeni zbog povezanosti sa organizovanim kriminalom.\nNikola Dondur i Pavle Pavlović imena su srbijanskih državljana koji su uhapšeni u Španiji u okviru velike međunarodne akcije Dinastija koja je rezultirala zapljenom 560 kilograma kokaina, saznaje Istraga.ba.\nMediji u regiji jučer su objavili da su dvojica srbijanskih državljana uhapšena u Španiji nakon što je tamošnja policija u saradnji sa američkom Agencijom agencijom za borbu protiv droge (DEA) zaplijenila 560 kilograma kokaina. Osim njih, uhapšeno je četvero državljana Španije, a grupa je povezana sa balkanskim kartelom.\n“Uhapšeni su pripadnici bande pod nazivom ‘Poslastičari’, koja djeluje u Rijas Bajkasu u Galiciji. Grupu predvodi Herardo Rijal Iglesijas (41), moćni narko-bos, koji već 25 godina švercuje drogu u saradnji sa balkanskim kartelom”, saopćeno su iz španske civilne garde.\nJedan od uhapšenih, već smo naveli, zove se Nikola Dondur. On je već poznat istražnim organima u Španiji. U akciji provedenoj 2015. godine uhapšen je zbog krijumčarenja 3,5 tone kokaina za crnogorskog narko bossa Vinetua Čokovića.\nI Pavle Pavlović godinama živi u Španiji, gdje je, također, hapšen zbog veza sa organizovanim kriminalom.\nPrethodni članakZenički MUP obaviješten: SOA ponovo selefijama nudila da “odrade nešto” u mesdžidu Stranjani\nNaredni članakTeroristički napad u Beču: Troje ubijenih i 15 ranjenih, policija smatra su napad izvršili radikalizirani muslimani


Press Online :: Zdravlje :: MASAŽA: Pobeđuje stres i depresiju!\nMASAŽA: Pobeđuje stres i depresiju!\nŽivimo ubrzano, uz mnogo stresa, a previše sedenja. Naše telo, predviđeno za fizički rad i kretanje, konstantno se nalazi u položajima koji mu nisu prirodni, a dugim stagniranjem u jednoj pozi tokom rada, deformišemo telo, usporavamo krvotok i metabolizam, što vodi pogoršanju opšteg zdravstvenog stanja.\nPored stresa koji dolazi spolja, i negativni hemijski procesi unutar organizma odražavaju se na njegovo povećanje.\nStoga, iako masažu posmatramo kao neki luksuzni tretman, s obzirom na naš način života, neophodno je da je s vremena na vreme priuštimo organizmu.\nMasaža pobeđuje stres, anksioznost i depresiju. Vaše telo na stres odgovara podizanjem nivoa hormona stresa, što povećava njegov intenzitet. Slično je i sa anksioznošću i depresijom. Stoga je, prema brojnim istraživanjima telu važno fizički poslati signal umirenja. Masaža je najsnažnija alatka za slanje ovakvih poruka.\nBrojne studije su pokazale da nesanica nestaje ako se podvrgnete masaži na makar 30 minuta nedeljno.\nMasaža na dole je provereni mehanizam otklanjanja bola u kičmi, koji izazivamo svakodnevnim naginjanjem nad radni sto. Uz malo veštine, u ovome vam može pomoći i neki prijatelj i član porodice, tako da nije neophodno redovno odlaziti na skupe tretmane.\nBolovi u kolenima i kasnije reumatske deformacije kostiju mogu se lako sprečiti adekvatnom prevencijom, u vidu redovne masaže.\nNervi na kičmi takođe stradaju od stalnog sedenja, a mnogima se može javiti i neprijatan i dugotrajan problem išijasa. Kako biste predupredili nastanak ovih neprijatnosti i opustili nerve, neophodno je da se s vremena na vreme podvrgnete kvalitetnoj masaži.


► U Gruziji nastavljeni protesti ispred parlamenta četvrti dan za redom\nProtesti protiv gruzijskih vlasti počeli su zbog obraćanja ruskog poslanika Sergeja Gavrila u okviru godišnjeg sastanka međuparlamentarne skupštine o pravoslavlju, foruma parlamentaraca iz pretežno pravoslavnih zemalja.\nDemonstranti su tražili ostavku predsednika parlamenta Iraklija Kobahidzea jer je primio ruskog poslanika. Predsednik parlamenta je posle prvog dana protesta podneo ostavku.\nU tom prvom protestu su izbili sukobi između policije i demonstranta i tada je povređeno više od 240 ljudi.\nDemonstranti sada traže smenu ministra unutrašnjih poslova zbog prekomerne upotrebe sile policije nad demonstrantima.\nU međuvremenu je predsednik Rusije Vladimir Putin zabranio letove u Gruziju od 8. jula. Rusko ministarstvo saobraćaja saopštilo je da gruzijske aviokompanije neće moći da lete u Rusiju, takođe od 8. jula, iz bezbednosnih razloga i dugova.\nProtest Saveza za Srbiju (SzS) protiv aktuelnog režima predsednika Srbije i Srpske napredne stranke Aleksandra Vučića održan je sinoć na Pozorišnom trgu u Novom Sadu, a govorili su...


Press Online :: Džet set :: SINDIKAT EXIT\n24. 01. 2007. - Autor: (R. J.)\nDušan Kovačević osnovao Fondaciju "Egzit" usmerenu na humanitarni rad, ali i obezbeđenje stalnog zaposlenja ljudima zaslužnim za uspeh festivala\nSlužba za odnose sa javnošću festivala Egzit saopštila je juče da je osnovana Fondacija "Egzit", koja će se baviti humanitarnim, edukativnim i društveno-korisnim radom.\nU fondaciju će biti preusmeravan sav profit ostvaren na osnovu ekonomskog iskorišćavanja brenda "egzit", zahvaljujući kome će biti obezbeđeno stalno zaposlenje svim ljudima zaslužnim za uspeh Egzita.Fondacija je, kako je saopšteno, osnovana na inicijativu idejnog tvorca i autora Egzita Dušana Kovačevića, a činiće je brojni saradnici festivala, firme, organizacije i institucije iz zemlje i inostranstva.\nOvaj potez tumači se kao nastavak borbe koja se vodi za vlasništvo nad Egzitom, u koju se nedavno uključio i vlasnik "Komune" Maksa Ćatović i to, kako kaže strana u sporu okupljena oko Bojana Boškovića, kao "moćnik koji manipuliše Kovačevićem".\nBošković najavljuje "Bejzment džeks"\nPrema najavama Bojana Boškovića, još uvek generalnog menadžera Egzita, britanski elektronski bend "Bejzment džeks" prve su zvezde koje potvrdile dolazak na ovogodišnji Egzit, koji bi trebalo da bude održan od 12. do 15. jula na Petrovaradinskoj tvrđavi.\n- Konačno smo uspeli da potpišemo ugovor sa njima - rekao je Bošković, koji je ponovio da će Egzit festival biti najavljen koncertom "Kemikal braders" 13. juna u Beogradu.


Alimpijević: Već dve decenije Srbija vodi nedoslednu i nesigurnu spoljnu politiku - Dijalog.net\nNaslovna Vesti Srbija Alimpijević: Već dve decenije Srbija vodi nedoslednu i nesigurnu spoljnu politiku\nBeograd, 08. april 2021. – Srbija već 20 godina vodi nedoslednu i nesigurnu spoljnu politiku, koja je određena stavovima sveta prema njoj, ukazao je za FoNet urednik Spoljnopolitičke redakcije televizije N1 Vladan Alimpijević.\nAlimpijević je, u razgovoru za serijal Agreman o spoljnoj politici Srbije, naglasio da zvanični Beograd ima dva spoljnopolitička strateška cilja od kojih, manje ili više ne odustaje, ali ne ide po pravoj liniji.\nSrbija želi stabilan razvoj regiona i dobre odnose sa susedima, kao i članstvo u Evropskoj uniji (EU), navodi Alimpijević, ali dodaje da na tom putu ka Uniji, o kojem govori od 5. oktobra 2000. godine, ima “mnogo stajnih tačaka“.\nKako je objasnio, sve vlade u Srbiji su jasno i glasno rekle da su za EU, mada se ne može reći da su uvek činile sve.\nGledajući, međutim, naše susede, možemo slobodno reći da, bez obzira šta zemlje Zapadnog Balkana uradile, sve dok se ne srede odnosi među članicama Unije i u samom Biselu, teško da će biti nekog ozbiljnijeg približavanja EU, predvideo je Alimpijević.\nOn je ukazao da se u Evropi i svetu za Srbiju postavlja i “pitanje svih pitanja“, a to su odnosi Beograda i Prištine i podsetio da Srbiji iz EU, zbog onih pet članica koje ne priznaju nezavisnost Kosova, nikad nije stigao izričit ultimatum.\n“S druge strane, iz Vašingtona ili nekih evropskih prestonica stiže zahtev da se prizna Kosovo, ali je gotovo sigurno da Srbiju ni takav potez ne bi više približio” članstvu u EU, uveren je Alimpijević, što možda ne bi učinilo ni eventualno članstvo u NATO.\nVidimo iz iskustva Severne Makedonije, Albanije ili Crne Gore, koje su ušle u NATO, da se još ništa bitno nije dogodilo. Ne zavisi sve od Srbije, a ni Srbija ne čini baš preterano mnogo da bi se približila Briselu, predočio je Alimpijević.\nPrema njegovom mišljenju, karakteristika spoljne politike države, bila ona SR Jugslavija, Zajednica Srbije i Crne Gore ili sada nezavisne Srbije, jeste da je određuju ekonomski parametri.\nTu je bilo mnogo vrlo neobičnih odluka, ali se Srbija, pre svega, rukovodi ekonomskim interesima i pokušajima da dođe do svežeg kapitala, novca i investicija, konstatovao je Alimpijević i primetio da je to slučaj i u drugim zemljama sličnog nivoa razvoja demokratije i ekonomije.\nKako je rekao, Kina je u Srbiji, ali ne samo tu, već i nekim državama članicama EU, pronašla plodno tlo za svoje investicije i kredite, kroz novi Put svile, a time i način da ostvari svoj politički uticaj.\nAlimpijević ističe i da je Srbija iskoristila dobre veze sa Moskvom i Pekingom da dođe do vakcina protiv korona virusa, u trenutku kada je EU sama priznala da je vrlo loše startovala u proizvodnji i nabavci vakcina i imunizaciji sopstvenog stanovništva.\nDa tu i politika ima svoje prste pokazuje “druga strana“, uočio je on i citirao izjavu jedne poslanice Evropskog parlamenta da je vakcinacija ruskom i kineskom vakcinom u Srbiji “nije briga za zdravlje ljudi, već surovi eksperiment nad stanvnicima Srbije“.\nDaleko od toga, poručio je Alimpijević, koji je, povodom teza kako Srbija donacijom vakcina državama regiona pokazuje svoju “meku moć“, primetio da su na Tviteru o tome mogle da se pročitaju veoma surove šale.\n“Ako nas posle vakcinacije građana Albanije, Severne Makedonije, Crne Gore i Bosne i Hercegovine ne optuže za genocid – ne znam kad će“, ciničan je Alimpijević, koji obrazlaže da je Srbija došla do pristojnog broja vakcina, što koristi za svoju političku moć, zbog nesposobnosti tih država.\nPrema njegovom tumačenju, ta situacija pokazuje “staru i dosta tešku dihotmiju” u spoljnoj politici – da li rukovodstvo, ovo, bivše ili neko buduće, štiti nacionalne ili državne interese.\nKao što je rekao Vladimir Gligorov, Srbija mora da prestane da stavlja nacionalno iznad državnih interesa. Kod nas su još nacionalni interesi ispred svega, rekao je Alimpijević i dodao da to potvrđuje i izjava srskog šefa diplomatije Nikole Selakovića o zaštiti Srba u drugim državama.\nOn tvrdi i da se Sjedinjene Američke Države više nikada neće baviti Zapadnim Balkanom, kao što su činile devedesetih godina i napominje da region ne spada u američke prioritete.\nTo da smo imali nekakv zamah u odnosima sa SAD – u čemu se to vidi, osim u propagadnim porukama koje nam je slao režim, upitao je on i podsetio na “bravuru u vidu Vašingtonskog sporazuma“.\nPo tom sporazumu, Srbija je za izraelsko priznanje Kosova prihvatila da premesti ambasadu u Jerusalim, što je suprotno politici EU, koju uzimamo kao vodilju, zaključio je Alimpijević.\nOznakeFoNetmedijiTelevizija N1Vladan Alimpijević\nTop Tags konkurs mediji vladavina prava Civilno društvo Društvo Evropska unija ljudska prava Vlada Republike Srbije lokalna samouprava evropske integracije Srbija i Evropska unija OCD Evropska komisija istraživanje mladi


Mej: Nužan hitan napredak o Bregzitu\nBritanska premijerka Tereza Mej rekla je danas po dolasku u Brisel na samit EU da će preneti poruku da je neophodno hitno ostvariti napredak u blokiranim pregovorima o izlasku Britanije iz Unije.\nOna želi da iskoristi evropski samit danas i sutra da iznese ostalim evropskim vođama "ambiciozne planove" za nastavak pregovora o Bregzitu.\n"Razmatraćemo konkretan napredak koji je ostvaren u pregovorima o našem izlasku (iz EU) i nastojati da iznesemo ambiciozne planove za nedelje koje dolaze", rekla je Mej po dolasku u sedište EU u Briselu, prenosi agencija Frans pres.\nMej je posebno naglasila da želi da se hitno postigne dogovor o pravima državljana EU koji žive u Britaniji i Britanaca koji žive na kontinentu, navodi agencija AP.\nPrava državljana jedno je od tri pitanja na kojima EU želi da vidi dovoljan napredak u pregovorima u Bregzitu pre nego što pređu u drugu fazu i počnu da se bave budućim trgovinskim odnosima, što Britanija želi što je pre moguće. Ostala dva pitanja su granična situacija između Velike Britanije i EU kod Irske i iznos koji Britanija treba da plati za izlazak iz bloka.\nU Briselu je i vođa opozicione britanske Laburističke partije Džeremi Korbin koji će razgovarati sa visokim zvaničnicima EU o postizanju napretka u pregovorima o Bregzitu i koji će kritikovati vladu premijerke Mej zbog blokiranih pregovora. Korbin će se sastati danas s glavnim EU pregovaračem Mišelom Barnijeom, predsednikom Evropskog parlamenta Antoniom Tajanijem i nekim nacionalnim vođama.\nLaburisti žele da konzervativna vlada Tereze Mej isključi mogućnost da se pregovori o razlazu sa EU završe bez sporazuma.


Održan Sajam zapošljavanja u Palama | Palelive.com\nPočetna Novosti Aktuelnosti Održan Sajam zapošljavanja u Palama\nNa Sajmu zapošljavanja, održanom danas na Palama, učestvovalo je četrdesetak poslodavaca iz Republike Srpske i Crne Gore koji su iskazali potrebu za oko 150 radnika.\nMenadžer IPA projekta prekoranične saradnje ”Razmjena praksi radi boljeg upravljanja politikama zapošljavanja u prekograničnom regionu” Petar Marinković rekao je novinarima da je sajam organizovan u okviru IPA projekta koji realizuju Zavod za zapošljavanje RS i Zavod za zapošljavanje Crne Gore.\nMarinković je naveo da se na sajmu očekuje prisustvo oko 500 nezaposenih lica i izrazio nadu da će ovo biti jedan od najboljih i najvećih sajmova ove vrste na području RS i da će rezultati biti mnogo bolji nego proteklih godina.\n”Imamo oko 40 poslodavaca koji su došli da se predstave i da `pokupe` za sebe najveće i nabolje kadrove. Postoji nekoliko deficitarnih kadrova, a na sajmu je prisutan lanac robnih kuća `Merkator` iz Crne Gore koji traži neograničen broj mesara”, rekao je Marinković.\nOn je dodao da na sajmu učestvuje i firma iz Slovenije koja traži 20 tesara koji će raditi u Njemačkoj, kao i hoteli sa Jahorine koji traže konobare, kuvare i sobarice.\nRukovodilac Centra za ljudske resurse u okviru Zavoda za zapošljavanje Crne Gore Nada Radovanić rekla je da je cilj Sajma razmjena praksi i upoznavanje poslodavaca i nezaposlenih lica kako bi se postiglo što brže i kvalitetnije zapošljavanje i razmjena evidencije između ova dva zavoda.\n”Naša saradnja je uspostavljena unazad tri-četiri godine, a rezultat je i ovaj zajednički sajam koji realizujemo u okviru IPA projekta”, navela je Radovanićeva.\nOna je izrazila žaljenje što je do sada razmjena išla najčešće jednosmjerno, odnosno što su samo poslodavci iz Crne Gore zapošljavali nezaposlena lica iz Srpske i izrazila nadu da će u budućnosti biti obostranog zapošljavanja.\nNjegoš Poljaković, direktor firme ”Stanišić” iz Ljubogošta kod Pala, rekao je da će firma iskoristiti ovogodišnji sajam da predstavi nove proizvodne kapacitete i mogućnosti, te da će iznijeti ponudu za zapošljavanje 10 novih radnika.\nU okviru međunarodnog Sajma zapošljavanja održan je okrugli sto o temi ”Efikasnije zapošljavanje radnika, bolja komunikacija poslodavaca, nezaposlenih i službi zapošljavanja”, kome su prisustvovali predstavnici Zavoda za zapošljavanje RS i Zavoda za zapošljavanje Crne Gore, kao i poslodavci koji su učestvovali na Sajmu.\nIPA projekat pregranične saradnje ”Razmjena praksi radi boljeg upravljanja politikama zapošljavanja u prekograničnom regionu” sufinansira EU.\nPrethodni članakHram Uspenja presvete Bogorodice proglašen nacionalnim spomenikom BiH\nNaredni članakOdgođen Forum odgovornosti


Skenderović-Ćuk: Nema EU integracija bez decentralizacije vlasti | Autonomija\nSkenderović-Ćuk: Nema EU integracija bez decentralizacije vlasti\nDecentralizacija je način da se država učini funkcionalnom\nPredstavnica Saveta Evrope Nadia Skenderović-Ćuk izjavila je danas u Novom Sadu da bez procesa decentralizacije vlasti u Srbiji neće biti suštinskog puta ka Evropskoj uniji.\nOna je na međunarodnoj medijskoj konferenciji u Skupštini Vojvodine kazala je princip decentralizacije i spuštanja vlasti na niže nivoe sadržan u svim ustavnim dokumentima EU.\n“Decentralizacija je način da se država učini funkcionalnom i da se odluke donose što bliže građanima”, kazala je Skenderović-Ćuk.\nOna je dodala da su evroregioni “u procvatu” i ocenila da je to veoma dobra prilika i za saradnju između regionalnih medija.\nNadia Skenderović-Ćuk je kazala da je potrebno obezbediti uređivačku, organizacionu i finansijsku nezavisnost javnih servisa.\nMeđunarodnu ekspertsku medijsku konferenciju “Regionalni mediji u jugoistočnoj Evropi” organizovali su Institut za evropske regione iz Salcburga i Nezavisno društvo novinara Vojvodine iz Novog Sada, pod pokroviteljstvom Pokrajinskog sekretarijata za kulturu i informisanje. Na konferenciji su učestvovali eksperti i predstavnici medija iz Brisela, Austrije, Nemačke, Mađarske, Rumunije, Hrvatske, Bosne i Hercegovine i Srbije.


HP CP1025 - www.itnetwork.rs\nHome A SLAJDER\tHP CP1025\nHP je kompanija koja je već uveliko poznata u svetu po svojim računarskim komponentama i periferijama. Opšte je poznato da su laserski štampači za ličnu upotrebu jako retki, pa se pojava novog štampača mora spomenuti. Nedavno smo na testiranju dobili jedan od tih retkih štampača i reč je HP LaserJet CP1025 štampaču u boji.\nŠto se tiče HP LaserJet CP1025, on nam je pristigao u velikom i može se reći glomaznom pakovanju, pakovanje je napravljeno od veoma glatkog kartona. Karton je slabijeg kvaliteta i on je crne boje sa plavim detaljima. Na prednjoj strani nalazi se slika koja ilustruje štampač koji nas čeka unutar pakovanja. Iznad njega, u gornjem desnom uglu, nalazi se jedan HP logo koji nam govori koji je brend u pitanju, a odmah pored njega nalazi se samo ime štampača. Nakon otvaranja, možemo reći da smo se prijatno iznenadili. Uređaj koji se nalazio unutar pakovanja je bio veoma dobro zaštićen, zahvaljujući stiroporu koji ga okružuje, a uz njega smo dobili i solidnu prateću opemu. Tu spada jedan USB kabl koji služi za povezivanje sa računarom, kabl za napajanje, garantni listovi, uputstvo za upotrebu i CD na kom se nalazi potreban softver za rad štampača.\nHP LaserJet CP1025 košta oko 229$ i za taj novac ovaj uređaj pruža vrhunski kvalitet i široku primenu. Što se tiče same izrade uređaja, za nju je iskorišćena plastika sa kombinacijom mat crne i veoma sjajne bele boje. Držač za papir se nalazi u donjem delu, izbačen je napred po čemu je prepoznatljiv i u njemu može da stane oko 150 listova papira. Na gornjoj strani se nalazi deo iz koga izlazi papir sa odštampanim materijalom i desno od njega se nalazi niz kontrolnih tastera. U njih spadaju 4 tastera u različitim bojama koji služe za kontrolisanje tonera kao i 2 kontolna tastera: jedan za otkazivanje štampe i drugi za ubacivanje papira. Da dodamo, pored njih se nalazi i nekoliko dodatnih svetla za napajanje i nagoveštavanje greške prilikom upotrebe.\nPritiskom na neki od 4 toner tastera, štampač okreće svoj karusel tako da se kaseta već odabranog tonera pomeri na vrh kako bi njegova zamena bila mnogo lakša. Zamena tonera je tim mnogo lakša ali je potrebno biti oprezan prilikom promene tonera jer su prvenstveno toneri skupi, a u slučaju izlivanja boje, može doći do većeg oštećenja na štampaču.\nPored toga što je moguće otvoriti gornji poklopac, moguće je otvoriti i prednji poklopac i preko njega se dobija pristup bubnju za štampanje. Što se tiče povezivanja, na zadnjoj strani se nalazi jedan USB priključak, a sem žičnog moguće je i bežično povezivanje koje malo sporije radi i ujedno diže cenu ovom uređaju. Uređaj se uključuje pritiskom na taster na prednjoj strani, preciznije u donjem desnom uglu. Kompatibilnost je odlična i uređaj sem Microsoft i OS X operativnih sistema podržava Debian, Fedora, Linpus, Red Hat, SuSE, Ubuntu i Solaris Linux operativne sisteme.\nIako je LaserJet Pro CP1025 kompaktnih dimenzija, uređaj i dalje ima stariji način izrade koji se bazira na karouselu. Težina štampača je poprilično velika i iznosi nešto više od 12 kilograma, što i nije malo s obzirom na njegove dimenzije. Glavna mana je u tome što je brzina štampanja u boji 4 puta manja u odnosu na crno-belo štampanje. Proizvođač tvrdi da štampač ima brzinu štampanja od 16 papira u minutu za crno-belu boju i 4 papira u minutu za štampu u boji. Na testiranju smo se uverili da je sve to samo teorija jer smo mi postigli brzinu od svega 14 papira u minutu, mada to ne odudara previše od gore navedene brzine.\nBrzina od 3.3 stranice u minutu smo postigli prilikom štampanja stranica koje sadrže kombinaciju teksta i grafike u boji. U poređenju sa Dell 1250c koji je postigao 6.7 stranica u minutu, ovo je veoma slaba brzina štampe. Međutim za kućnu upotrebu odrađuje posao solidno, a i kvalitet odštampanog materijala možemo da pohvalimo. Prijatno iznenađenje nam je priredila rezolucija od 600dpi koja daje oštru i čistu grafiku sa jako svetlim i vernim bojama. Štampu je moguće izvršiti na 3 formata papira i to A4, A5 i B5. Da dodamo da štampa u crno beloj boji treba da izdrži do 1200 ISO stranica, dok štampa u boji ima maksimum od 1000 ISO stranica. Prema ovome možemo da kažemo da je održavanje jako skupo, iako smo pre ovog štampača smatrali da su Dell i Xerox skupi za održavanje, HP CP1025 nije za one sa slabijim budžetom.\nHP LaserJet Pro CP1025 je štampač koji ispunjava sve uslove za ličnu upotrebu. Međutim iako se čini da je kapacitet od 150 papira prilično dobar, postoje modeli sa većim kapacitetom i sličnom cenom. Uzimajući u obzir cenu od 229$, HP je mogao pored USB konekcije da doda još neku vrstu povezivanja. Međutim dobre strane su male dimenzije uređaja s obzirom da se danas teži ka što kvalitetnijem, a istovremeno i što manjim štampačima. Nas je uređaj prijatno iznenadio, brzina u praksi je približna navodima iz kompanije, a kvalitet štampe je na zavidnom nivou.\nProizvođač: HP (Hewlett-Packard)\nModel: Color LaserJet CP1025\nRezolucija: 600 x 600 ppi\nFormati papira: A4, A5, B5\nBrzina: 16 ppm (crno bela), 4 ppm (kolor)\nDimenzije: 400 x 402 x 525 mm\nTežina: 12.1 kg\nHP CP1025 was last modified: 11 oktobra, 2017 by ITN Team\nD-Link N300 DIR-636L\nAOC-ova kancelarijska linija sada nudi monitore za...


10.09.2018 14:23 | Srna\nBanjaluka - Ministar unutrašnjih poslova Republike Srpske Dragan Lukač izjavio je danas da je policija Srpske uhapsila jedno od dva lica koja su pretukla novinara Vladimira Kovačevića 26. avgusta u Banjaluci.\nLukač je rekao da je, nakon intenzivne istrage u proteklom periodu, uhapšen jedan od napadača.\n"Imamo dovoljno dokaza da je riječ o napadaču", rekao je Lukač novinarima u Banjaluci, navodeći da je i Kovačević to lice identifikovao kao napadača.\nLukač je dodao da je uhapšeni predat u nadležnost tužilaštva, a da se za drugim napadačem intenzivno traga.\nOn je podsjetio da je nadležno tužilaštvo ovaj slučaj okvalifikovalo kao pokušaj ubistva, te da je sada na pravosudnim institucijama da odrade svoj dio posla.\nGovoreći o motivu napada, Lukač je rekao da istraga nije u potpunosti završena, te da još nije moguće otkrivati sve detalje.\n"Nema političke pozadine što se tiče pozicije i vlasti u Srpskoj, nikome ni tada, ni bilo kada nije padalo na pamet da naručuje nekakve napade na novinare", rekao je Lukač i podsjetio da su se nakon napada u javnosti mogle čuti određene teorije zavjere i manipulacije u tom smislu.\nOn je ponovio da napad nema veze sa ljudima iz vlasti kojima se pripisivalo u prvim trenucima, te da ostaje da se vidi da li napad ima veze sa nekim drugim političarima.\nLukač je istakao da svako kome se ne sviđa rad nekog novinara ili medijske kuće može tužiti i da svoje pravo odbrani na sudu, naplati odšteti ili slično.\n"Ministarstvo unutrašnjih poslova /MUP/ neće tolerisati da se na bilo koji način novinari napadaju, niti verbalno, a posebno ne fizički da se ugrožavaju njihovi životi", rekao je Lukač na konferenciji za novinare u Banjaluci.\nLukač je napomenuo da se u narednom periodu, nakon formiranja nove vlasti, treba razmišljati o zakonskoj zaštiti novinara s obzirom na specifičnost posla kojim se bave, odnosno da se novinari zaštite kao službena lica.\n"MUP će stajati na raspolaganju svim medijskim kućama, bez obzira kako izvještavali o policiji, MUP-u, trenutnoj vlasti u Srpskoj. Uvijek možete računati na zaštitu policije", poručio je Lukač i pozvao medijske radnike da prijave svaku situaciju zbog koje se osjećaju ugroženo.\nDirektor Policije Republike Srpske Darko Ćulum zahvalio je novinaru Vladimiru Kovačeviću na saradnji tokom istrage.\nOn je naveo da se uhapšeni brani ćutanjem, te da u ovom trenutku nije poznato da li su se Kovačević i uhapšeni poznavali lično, ali da vjerovatno jesu.\nGovoreći o drugom napadaču, Ćulum je rekao da policija za sada ima potencijalne osumnjičene, ali da to još nije utvrđeno.\nNačelnik Policijske uprave Banjaluka Željko Spasojević rekao je da je u subotu, 8. septembra, uhapšen tridesetjednogodišnji M.Č. iz Banjaluke, koji je juče predat u nadležnost Okružnog javnog tužilaštva Banjaluka.\nOn je dodao da je tokom vikenda izvršen pretres na više lokacija odakle su izuzeti predmeti koji mogu poslužiti kao dokaz u krivičnom postupku, kao i jedno putničko vozilo.\n"Izvršena su dva prepoznavanja lica, saslušano je deset lica, privremeno oduzeto 16 predmeta i drugih tragova koji mogu poslužiti u rasvjetljavanju krivičnog djela", rekao je Spasojević.\nOn je podsjetio da je osumnjičeni 26. avgusta oko 20.40 časova u Banjaluci sa jednim ili više nepoznatih lica upotrebom metalnih teleskopskih palica i fizičke snage teško povrijedio Kovačevića.\nSpasojević je rekao da je uhapšeno lice od ranije poznato policiji.


Zelenilo Beograd: Više intervencija zbog olujnog vetra\nNaslovna » BG servis » Zelenilo Beograd: Više intervencija zbog olujnog vetra\nNeko drugi 1. februar 2014. BG servis Komentari su isključeni na Zelenilo Beograd: Više intervencija zbog olujnog vetra\nOperativni tim za hitne intervencije JKP Zelenilo Beograd, koji dežura 24 časa, danas i juče je intervenisao više puta po pozivu građana zbog vetrolomova i vetroizvala na teritoriji svih deset gradskih opština.\nDanas do 12.00 intervenisalo se na 12 lokacija u gradu: na zelenoj površini kod restorana „Ušće“, u Bloku 10, Abardarevoj ulici, kod okretnice autobusa 48 na Miljakovcu, Gročanskoj 38, Radovana Dragovića 14, Omladinskih Brigada 18b, Radoslava Grujića, Milana Rakića 7, Antifašističke borbe 65, Viktora Igoa 3 i na uglu Višnjičke i Ulice Vojvode Micka.\nTokom noćnog dežurstva operativni tim Zelenila je zbog olujnog vetra intervenisao na 14 lokacija u gradu: u Lipovačkoj 14, Takovskoj 9, Ratka Mitrovića 42, Braće Škerović, Radničkoj 5c, Stojana Matića 43, Crnotravskoj, Orlović Pavla 16, Grčića Milenka, na Gundulićevom vencu 35, kod restorana „Ušće“ i na Savskom nasipu bb. Samo sedam intervencija je bilo na javnim zelenim površinama, dok su ostale bile na privatnim posedima.\nŠteta je pričinjena na jednom automobilu prilikom preloma grane sa jasena kod restorana Ušće, u Ulici Orlović Pavla preko puta broja 16, gde se prelomila grana javora i oštetila automobil, i u ulici Viktora Igoa kod broja 3, gde se izvalilo stablo kiselog drveta i palo preko kolovoza i trotoara, pri čemu je oštećen jedan automobil. Na ostalim lokacijama nema štete.\nBeograđani mogu da prijavljuju slučajeve oborenih, prelomljenih ili oštećenih stabala koja mogu naneti materijalnu štetu ili ugroziti bezbednost građana, objekata i instalacija, dežurnoj službi JKP Zelenilo Beograd, Bulevar Vojvode Mišića 85a, na telefon 2650-683. Pozivanje dežurne službe moguće je i preko gradskog Centra za obaveštavanje, dežurne inspekcije i MUP-a. (Beoinfo)\nTagovibeograd bg servis dub vesti zelenilo zima\nPrethodni Belgrade City Hotel\nSledeći Mini BG vesti: Demo masters, Tramvaj zvani želja…


"Mrvice" zahvaljuju: Sami ne bismo mogli osnovati banku humanog mlijeka | BL Portal\n“Mrvice” zahvaljuju: Sami ne bismo mogli osnovati banku humanog mlijeka\n27. Decembra 2020. 19:44\nPredsjednik Udruženja roditelja prijevremeno rođene djece “Mrvice” Mileva Mirović Tanić zahvalila je predsjednici Srpske Željki Cvijanović, koja je pokrovitelj akcije “S ljubavlju hrabrim srcima”, za veliko zalaganje da Srpska konačno dobije banku humanog mlijeka.\n“Naše udruženje pruža podršku roditeljima prijevremeno rođene djece, prvenstveno psihološku, jer se svaka majka, pa i čitava porodica, nađe u šoku kada se to desi. Pratimo i sve ono što je potrebno našim `mrvicama` na Univerzitetskom kliničkom centru Republike Srpske i nastojimo da olakšamo našim herojima, doktorima i medicinskom osoblju, koje svakodnevno brine o našim `mrvicama`”, istakla je Tanićeva, prenosi Mondo portal.\nOdržano donatorsko veče za prvu banku humanog mlijeka u RS: Prikupljeno više od milion KM\nPočelo donatorsko veče: Za Banku humanog mlijeka Srbija će donirati 250.000 evra\nPridružite se akciji: Humanitarni broj 1411 do sada pozvan 62.055 puta\nTradicionalna manifestacija “S ljubavlju hrabrim srcima”, organizuje se pod pokroviteljstvom predsjednika Republike Srpske, a prikupljena sredstva namijenjena su pokretanju prve banke humanog mlijeka u Srpskoj.\nTags: akcija, Banka humanog mlijeka, Mrvice, S ljubavlju hrabrim srcima\nDijele na društvenim mrežama: Napisali pjesmu podrške Dodiku


Tači: Pristao sam na nepravdu zbog Amerike, EU i NATO-a i šta smo dobili... - Sputnjik Srbija\n21:10 09.10.2017 (osveženo 23:00 09.10.2017) Preuzmite kraći link\nKosovski predsednik Hašim Tači izjavio je danas da je na formiranje Specijalnog suda za ratne zločine OVK pristao da bi održao strateško partnerstvo sa SAD, EU i NATO-om.\n„Pristao sam da vodim nepravičan istorijski proces prema Kosovu, uprkos masovnom političkom i građanskom mišljenju o formiranju ovog suda“, rekao je Tači i dodao da je Prištini s druge strane obećano da će ubrzo postati članica Saveta Evrope, da će dobiti viznu liberalizaciju, da će imati masovnu podršku za članstvo u Unesko, da će uspostaviti Oružane snage i dobiti nova priznanja.\nUmesto toga, istakao je Tači, evropski put Prištine je otežan.\nOsnivanje Specijalnog suda je došlo kao međunarodna politička potreba, precizirao je Tači, istakavši da Priština na to treba da gleda kao na predlog i priliku da se očisti od mrlja, preneli su mediji.\nKosovski predsednik je danas učestvovao na prezentaciji izveštaja o percepciji javnog mnjenja o formiranju Specijalnog suda, koji je pripremilo nekoliko nevladinih organizacija u Prištini.\n„Kao predsednik države, posvećen sam istini i pomirenju. Ali Specijalni sud će biti samo korak u pravcu nepravde koja se desila na Kosovu. Pitanje je da li će doneti istinu i da li će ovaj sud doneti međuetničko pomirenje“, upozorio je Tači i dodao da, budući da je taj sud formiran samo za suđenje Albancima za zločine nad Srbima, u međuvremenu „raste entuzijazam za Srbe i Srbiju“.\nTači je rekao da formiranje Specijalnog suda znači i nepoverenje prema Albancima, te da je odluka o osnivanju Specijalnog suda došla više kao politička potreba međunarodne zajednice, nego zbog istinske pravde.\nPrema njegovim rečima, Kosovo je prihvatilo uspostavljanje Specijalnog suda uz obrazloženje međunarodnih partnera da, kako je rekao, treba da „zadovolji čak i druge aktere, posebno Rusiju i Beograd“, te da je to razlog što ovo pitanje nije upućeno Savetu bezbednosti Ujedinjenih nacija.\nInače, kako su ranije danas javili kosovski mediji, dok je Tači kritikovao međunarodnu zajednicu zbog neispunjenih obećanja prema Prištini, skup je napustio ambasador Velike Britanije.\nPrema izveštaju nevladinih organizacija, većina građana Kosova protivi se formiranju Specijalnog suda, posebno činjenici da će on suditi samo pripadnicima takozvane OVK za ratne zločine nad srpskim civilima.


S. Makedonija: Ambasadorka Jovanović stupila na dužnost\nTanjug 9. juna 2021. 14:45\nSKOPLJE – Ambasadorka Srbije u Severnoj Makedoniji, Nevena Jovanović, predala je danas akreditivna pisma predsedniku Severne Makedonije Stevu Pendarovskom, čime je i zvanično stupila na dužnost, saopštilo je Ministarstvo spoljnih poslova.\nAmbasadorka Jovanović je predsedniku Pendarovskom i svim građanima Severne Makedonije prenela pozdrave predsednika Srbije Aleksandra Vučića, uz najbolje želje za sveukupni prosperitet i svestrani razvoj naših bilateralnih odnosa.\nOna je istakla da su naše dve zemlje povezane snažnim kulturno-istorijskim vezama, ukazavši na to da su Srbi koji žive u Severnoj Makedoniji i Makedonci koji žive u Srbiji, dodatni most koji nas svakodnevno spaja.\nPrema njenim rečima, Srbija i Severna Makedonija se zajednički zalažu za dugoročnu stabilnost regiona prvenstveno kroz ekonomsko povezivanje.\nJovanović je naglasila da Srbija podržava Severnu Makedoniju u njenim evropskim aspiracijama, ističući da je čitavom regionu mesto u Evropskoj uniji, kao prostoru kome geografski, istorijski i kulturno pripadamo.\nPredsednik Panderovski je rekao da je visok nivo bilateralnih odnosa potvrdila i bliska saradnja tokom humanitarne krize izazvane pandemijom Kovid-19.\nTakođe, Panderovski je istakao da očekuje da će dve prijateljske zemlje iskoristiti sve potencijale i dati prioritet saradnji na konkretnim bilateralnim i regionalnim projektima, u ekonomiji i trgovini, investicijama, infrastrukturi, energetici, kao i u svim drugim oblastima od zajedničkog interesa.


Šta znači hladna tišina na relaciji Merkelova—Tramp - Sputnjik Srbija\n14:03 03.03.2018 Preuzmite kraći link\nNemačka kancelarka Angela Merkel i predsednik SAD Donald Tramp ove nedelje su prvi put razgovarali telefonom posle čak više od pet meseci, a diplomate s obe strane Atlantika opisuju taj period kao „šokantno dug“, navodi danas Rojters.\nTramp i Merkelova zabrinuti, Putin ih nije zvao\n„Petomesečno odsustvo komunikacije između Merkelove i Trampa ukazuje na izazove s kojima se kancelarka suočava ako uspe da formira koalicionu vladu kasnije ovog meseca i, kao što nemački zvaničnici nagoveštavaju, pokuša da obnovi odnose s američkim predsednikom“, navodi se u analizi.\nMerkelova, koja čvrsto veruje u bliske transatlantske veze, bila je najpouzdaniji zvaničnik u Evropi za Trampove prethodnike — kako za Baraka Obamu, tako i za Džordža V. Buša — kada su Vašington i Berlin rukovodili rešavanjem pitanja globalne finansijske krize, pripajanja Krima Rusiji i iranskog nuklearnog programa.\nMeđutim, odnos nemačke kancelarke sa Trampom je od početka bio hladan i nikada se nije poboljšao, ukazuje britanska agencija.\nU trenutku jačanja transatlantskih tenzija povodom trgovine, iranskog nuklearnog sporazuma i vojnih troškova NATO-a, neki nemački zvaničnici i analitičari strepe da bi lične podele između samouverenog, impulsivnog predsednika i obazrive, analitički nastrojene kancelarke mogle da dovedu do daljeg pogoršanja bilateralnih odnosa.\nJan Tehau, saradnik Nemačkog Maršalovog fonda u Berlinu, opisuje petomesečnu „tišinu“ dvoje lidera, pre telefonskog razgovora koji su imali u četvrtak, kao „veoma loš znak“, ali ne smatra da to ima bilo kakve veze sa političkim zastojem u Nemačkoj, gde kancelarka, više od pet meseci nakon federalnih izbora, pokušava da oformi novu vladu.\n„To je pre znak da u njihovim odnosima nema poverenja. Ako nemate lične odnose između lidera na koje se možete osloniti, može biti prilično teško zaustaviti silaznu spiralu“, ocenjuje ovaj analitičar.\nJirgen Hart, visoki poslanik u Hrišćansko-demokratskoj uniji Angele Merkel, kaže da dvoje lidera, pogotovu u stresnim vremenima kada je neposredna komunikacija potrebna, moraju razgovarati i iznaći rešenja.\n„Moraju imati dobre lične i poslovne odnose“, ističe nemački poslanik.\nIpak, zvaničnici u nemačkoj vladi umanjuju značaj produženog ćutanja „na radio-talasima“ između Merkelove i Trampa, ukazujući da je kancelarka ograničila kontakte s mnogim stranim liderima tokom višemesečnih mučnih koalicionih pregovora kod kuće.\nOni naglašavaju da dijalog Nemačke i SAD na nižim nivoima vlade ostaje snažan.\nPritom, neki postavljaju pitanje da li ijedan strani lider može da utiče na Trampa koji je u četvrtak ponovo šokirao svoje evropske saveznike objavljujući planove o uvođenju teških tarifa na uvezeni čelik i aluminijum.\n„Nemačka mora da nadoknadi vakuum na visokom nivou angažujući se na drugim nivoima — sa Kongresom, sa državama i civilnim društvom“, kaže Tomas Matusek, bivši nemački ambasador u UN i Britaniji.\nS druge strane, uočljiv je kontrast između „ledenog starta“ Merkelove s Trampom i odnosa koji je francuski predsednik Emanuel Makron razvio s američkim predsednikom, ukazuje britanska agencija uz ocenu da je Makron „prevazišao samog sebe u pokušaju da pridobije Trampa mešavinom mačoizma i ulagivanja“.\nVeć pri prvom susretu prošlog maja, podseća agencija, njih dvojica su imala čuveno čvrsto i dugo rukovanje, a dva meseca kasnije Makrion je ugostio Trampa povodom proslave Dana pada Bastilje u Parizu i s njim večerao na Ajfelovoj kuli.\nIdućeg meseca Makron će, kako je najavljeno, putovati u Vašington u prvu zvaničnu državnu posetu jednog stranog lidera otkako je Tramp postao predsednik početkom prošle godine.\nU proteklih pet meseci, Makron i Tramp su sedam puta razgovarali telefonom, saopštila je Jelisejska palata dok je, poređenja radi, britanska premijerka Tereza Mej s predsednikom SAD razgovarala četiri puta u istom tom periodu, prema saopštenju Dauning strita.\nMeđutim, kako su američki i nemački zvaničnici potvrdili Rojtersu, do razgovora u četvrtak Merkelova s Trampom nije razgovarala još od 28. septembra 2017, dok je sa Obamom i Bušem razgovarala — jednom nedeljno.\nIpak, neimenovani francuski zvaničnik blizak Makronu odbacio je ideju da francuski predsednik i Merkelova primenjuju u pogledu Trampa koordinisanu taktiku „dobrog i lošeg policajca“, istakavši da kancelarka mora da uzme u obzir skeptičnije nemačko javno mnjenje.\n„Stav nemačke javnosti prema Trampu je katastrofalan, i mnogo gnevniji nego u Francuskoj“, objasnio je on.\nPojedini nemački zvaničnici smatraju da bi se, čim Nemačka napokon dobije novu vladu i svi kabinetski ministri budu na svojim mestima, mogao očekivati novi talas poseta na relaciji Berlin—Vašington.\nIpak, većina nemačkih zvaničnika kaže da zasad nema planova da Merkelova ponovo ode u Belu kuću, gde je Tramp ignorisao pozive da se sa njom rukuje na sastanku u Ovalnom kabinetu pre godinu dana, a nema ni planova da Tramp poseti Nemačku, gde je poslednji put bio prošlog jula u Hamburgu na samitu G20.\nTramp, odnosi, Merkel


Sirijski militanti u Nagorno-Karabahu\nMoskva je zabrinuta saopštenjima o prebacivanju militanata ilegalnih oružanih grupa u zonu sukoba Nagorno-Karabaha, navodi se u komentaru Odeljenja za informacije i štampu Ministarstva spoljnih poslova Rusije.Kako se navodi, prema pristiglim informacijama militanti ilegalnih oružanih grupa, između ostalog iz Sirije i Libije, prebacuju se u zonu sukoba Nagorno-Karabaha kako bi neposredno učestvovali u borbenim dejstvima.\nPrethodno je Jermenija optužila Azerbejdžan da je predao vazdušnu kontrolu nad operacijom u Nagorno-Karabahu turskim vazduhoplovnim snagama. To je izjavio portparol jermenskog Ministarstva odbrane Arcrun Ovanisjan.\nUbrzo zatim se oglasio i ambasador Azerbejdžana u Rusiji Polad Bulbuloglu koji je demantovao navode Jermenije rekavši da za tako nečim nema nikakve potrebe.\nNešto ranije je azerbejdžansko Ministarstvo odbrane optužilo Jermeniju za upotrebu taktičkog raketnog sistema „Točka-U“ u borbama na liniji razgraničenja u Nagorno-Karabahu.\nSituacija je eskalirala je krajem prošle nedelje. Dve strane se međusobno optužuju za iniciranje sukoba. Ministarstvo odbrane Azerbejdžana je 27. septembra saopštilo da su Oružane snage Jermenije granatirale mesta na liniji razgraničenja u Karabahu i da među žrtvama ima civila i vojnika. Prema izjavama Ministarstva odbrane Jermenije, Karabah je bio podvrgnut vazdušnim i raketnim napadima. Jerevan je tvrdio da je Baku započeo ofanzivu u pravcu Karabaha. U nepriznatoj republici Nagorno-Karabah saopštili su da je nekoliko mesta, uključujući i glavni grad Stepanakert, podvrgnuto artiljerijskoj paljbi. Vlasti su pozvale stanovništvo da se sakrije, a kasnije su proglasile vanredno stanje i mobilizaciju u Karabahu.\nNiz država, uključujući Rusiju i Francusku, pozvale su strane da na uzdržanost. Turska je objavila da će pružiti Azerbejdžanu svu potrebnu podršku u kontekstu novog zaoštravanja situacije u ratnoj zoni.\nPrethodni tekstAKO NEMAŠ SVOJE UKRADI TUĐE: Albanci bi da prisvoje Miloša Obilića!\nSledeći tekstDULE SAVIĆ PO SISTEMU: Zaglupljuju starletama i rijalitijama, uskoro povratak Srba na Kosovo i Metohiju!


Foto: Twitter/JournoSiddhant / screenshot\nAvion je imao kapacitet da preveze više od 200 putnika, a u njemu u trenutku nesreće nalazilo oko 99 putnika i osam članova posade. Za sada nema podataka o povređenima ili nastradalima.\nAvion se srušio u stambeno naselje, a iznad mesta nesreće izdiže se gust oblak dima.\nSpasilački timovi i policija stigli su odmah na lice mesta.\nPrema informacijama iz pakistanske Administracije za civilnu avijaciju, kontakt sa avionom izgubljen je minut pre sletanja.\nAvio-kompanija objavila je li listu putnika leta. Prema njoj, u letelici se nalazilo 51 muškarac, 31 žena i devetoro dece.\nBroj poginulih još nije poznat, a istraga o uzrocima pada letelice je u toku.\nPakistanska vojska je saopštila je da je brzo reagovala i poslala\njedinice na lice mesta kako bi pomogle u spasavanju zajedno sa civilnom upravom, preneo je Rojters.


Stanje na putevima – Moguća poledica zbog niske temperature - Radio Srebrenik\nHomeBIHAMKStanje na putevima – Moguća poledica zbog niske temperature\nStanje na putevima – Moguća poledica zbog niske temperature\nZbog niske jutarnje temperature poledica se može očekivati na svim vlažnim lokalitetima, posebno na dionicama u višim predjelima, na mostovima i prilazima tunelima. Na pojedinim dionicama u višim planinskim predjelima mjestimično ima ugaženog snijega, a izdvajamo puteve: Bosanski Petrovac-Oštrelj-Drvar, Glamoč-Mlinište i Livno-Šuica-Kupres.Na ostalim putevima kolovoz je suh ili mjestimično vlažan. Magla jutros smanjuje vidljivost na širem područu Gračanice.\nSkrećemo pažnju i na učestale odrone na brojnim dionicama. Apelujemo na vozače da voze maksimalno oprezno i da na put ne kreću bez zimske opreme.Povodom praznika 1.marta, Dana nezavisnosti Bosne i Hercegovine, večeras do ponoći, zabranjen je prevoz eksplozivnih materija na teritoriji Federacije Bosne i Hercegovine.Zbog radova u tunelu Crnaja na putu Konjic-Jablanica tokom dana saobraća se naizmjenično, jednom trakom, dok se u noćnim satima (23:30 do 04:30 sati) saobraćaj obustavlja.\nNa magistralnom putu Jajce-Donji Vakuf zbog radova u tunelu Skela, tokom dana saobraća se naizmjenično, jednom trakom. U noćnim satima (22-06 sati) saobraćaj se obustavlja i preusmjerava na obilaznicu oko tunela.Zbog aktuelnih radova izdvajamo i puteve: Srebrenik-Ormanica (izlaz iz Srebrenika), Grude-Ljubuški (na izlazu iz Gruda) i Stolac-Hutovo (u mjestu Cerovica).Na dionici magistralnog puta Foča-Goražde (u mjestu Filipovići) zbog klizišta saobraća se usporeno, jednom saobraćajnom trakom.Na graničnim prelazima nema dužih zadržavanja.\nPrevious articleRuska vojna operacija u Ukrajini, Bajden upozorio Putina: Platićeš visoku cijenu\nNext articleRuska “Sberbanka” objavila: Napuštamo evropsko tržište


AMSS: Oprez zbog vetra, mokrih kolovoza i poledice\nBeta 9. decembra 2020. 07:10\nAuto moto savez Srbije (AMSS) upozorio je danas vozače na poledicu na ulazu i izlazu iz tunela, preko mostova, na nadvožnjacima i u planinskim krajevima, a na jugu Banata i u Beogradu na jak jugoistočni vetar povremeno i sa olujnim udarima.\nSlab sneg treba danas očekivati u planinskim predelima Timočke i Negotinske Krajine, i na Kopaoniku, dok će u ostalim krajevima kolovozi biti mokri zbog slabe kiše.\nNa autoputu od petlje Novi Banovci do Bubanj Potoka od 9.00 do 15 časova za saobraćaj biće zatvorena zaustavna ili preticajna saobraćajna traka, zbog radova na sanaciji oštećenih elastičnih odbojnih ograda i bankina u srednjem pojasu autoputa.\nNa mostu Gazela, u krajnjoj levoj preticajnoj saobraćajnoj traci, za danas su najavljeni radovi na otklanjanju nedostataka na novogodišnjoj dekoraciji, navodi se u saopštenju AMSS-a.\nZbog radova na mostu preko Tamiša na regionalnom putu Čenta – Baranda, od danas do 14. decembra do 15 časova, saobraćaj će se odvijati naizmeničnim propuštanjem vozila.\nU Srbiji nema neprohodnih putnih pravaca, nema zadržavanja na naplatnim stanicama na autoputevima, a putnička vozila bez dugog čekanja prolaze proceduru na graničnim prelazima.\nKamioni na graničnim prelazima čekaju na izlaz iz zemlje na Horgošu i Kelebiji dva sata, na Batrovcima četiri sata, a na Šidu sat vremena, naveo je AMSS.


Dokument evroparlamentaraca je uopšten | Novine Toronto\nDokument evroparlamentaraca je uopšten\nPrvi potpredsednik Narodne stranke Miroslav Aleksić potvrdio je da je ta partija dobila dokument evroparlamentaraca o poboljšanju izbornih uslova i naveo da je tekst "uopšten, ali da može da bude osnova da se kroz razgovor dodje do dogovora".\nU izjavi agenciji Beta, Aleksić je rekao da Narodna stranka nije ni imala prevelika očekivanja od tog dokumenta ali da će se Predsedništvo stranke u petak, 10. septembra, izjasniti o njemu i da će saopštiti koje će dalje korake preduzeti po tom pitanju.\nAleksić nije želeo da govori konkretno o detaljima tog dokumenta, već je samo insistirao da je njegov sadržaj "uopšten".\n"Taj dokument dodiruje odredjene teme koje su nama važne, ali sa puno opštih mesta", rekao je on.\nPotpredsednik Narodne stranke je ocenio da je veliki problem to što je EU "načinila veliki ustupak predstavnicima vlasti" kada im je dokument dostavila još u petak, pa je tokom vikenda sve moglo da bude uskladjeno sa Aleksandrom Vučićem.\n"To pokazuje da mi, kao predstavnici opozicije, nismo ravnopravni učesnici i ostaje da se vidi da li će taj ustupak koji je napravljen režimu da bude amortizovan na nekoj drugoj strani", rekao je on.\nList Nova u današnjem izdanju navodi da je dokument koji su evroparlamentarci predstavili opoziciji "razočaravajuć", odnosno da predstavlja "jedno veliko ništa" i da evropski posrednici najverovatnije nisu dobili ozbiljnu podršku da isporuče ambiciozni dokument i čvrsto nastupe u pregovorima.\nNacrt dokumenta evroparlamentaraca o izbornim uslovima bez konkretnih predloga\nOsnivač Kancelarije za lokalne i inovativne politike (KLIP) Marko Bastać ocenio je da nacrt radnog dokumenta evroparlamentaraca o poboljšanju izbornih uslova ne sadrži konkretne predloge, a ni operativne metode za rešavanje problema izbornog procesa.\nBastać je u saopštenju naveo da su predstavnici KLIP-a učestvovali na sastancima sa evroparlamentarcima, te da su očekivanja "bila nešto veća od samo deklarativne posvećenosti" promenama izbornog procesa.\n"Ne želeći da potcenim volju i spremnost predstavnika EU da pomognu proces unapredjenja uslova za održavanje demokratskih izbora u Srbiji, činjenica je da dokument koji su dostavili predstavlja samo opis stanja za koje smo svi svesni da je loše", rekao je on.\nDodao je da će KLIP, "u slučaju stagniranja u oblasti izbornih uslova", razmatrati opciju uličnih protesta i ponovnog bojkota predstojećih izbora.\nDjilas: SSP neće potpisati dokument EP o poboljšanju izbornih uslova\nPredsednik Stranke slobode i pravde (SSP) Dragan Djilas izjavio je da je dokument posrednika iz Evropskog parlamenta (EP) o poboljšanju izbornih uslova neprihvatljiv za gradjane Srbije i da ga, u dostavljenoj formi, SSP "sigurno neće potpisati".\nDjilas je u pisanoj izjavi naveo da dokument EP "ne sadrži jasne mehanizme koji bi omogućili poštovanje zakona, čije je sprovodjenje neophodno za slobodne i poštene izbore".\n"O konkretnim primedbama na tekst ćemo obavestiti evroposrednike i javnost posle razgovora sa našim partnerima sa kojima smo radili na izradi zajedničke platforme za slobodne i poštene izbore", naveo je lider SSP a prenela ta stranka.\nGeneralni sekretar Narodne stranke (NS) Stefan Jovanović izjavio je da je dokument evropskih posrednika u dijalogu o izbornim uslovima u Srbiji "veoma uopšten i bez konkretizacije", i da bi mogao da predstavlja osnov za napredak, ali i da ostane mrtvo slovo na papiru, saopšteno je iz NS.\n"Evroparlamentarci su dali prednost vlasti u Srbiji, jer su prvo sa njom nedelju dana pregovarali o tom dokumentu, pa ga tek onda predstavili opoziciji, iako je bilo dogovoreno da učesnici u dijalogu budu ravnopravni i da dokument dobiju 1. septembra", rekao je Jovanović za Juronjuz (Euronews).\nJovanović je naveo da je Narodna stranka dokument dobila kasno i najavio da će se Predsedništvo te stranke o njemu tek izjasniti, kada će odlučiti da li će "davati amandmane i da li će dalje učestvovati u pregovorima". Generalni sekretar Narodne stranke je dodao da je rok za izjašnjavanje o dokumentu 12. septembar, a da bi pregovori trebalo da budu nastavljeni 17. i 18. septembra. "Predvidjeno je da dogovor o izbornim uslovima bude primenjivan šest meseci pre izbora, a ostaje da se vidi da li će tako i biti", rekao je Jovanović.\nZorana Mihajlović: Predizborne koalicije nepotrebne\nPotpredsednica Vlade Srbije i članica Predsedništva Srpske napredne stranke (SNS) Zorana Mihajlović izjavila je da su predizborne koalicije nepotrebne i da je vreme da i manje stranke samostalno izadju na izbore.\nMihajlović je u Malom Zvorniku rekla da je SNS najveća i najjača politička partija ne samo u Srbiji, već u regionu i da saradjuje sa svima, saopštio je njen kabinet."Možda je došlo vreme da svi izadju na izbore i da se 'izmere' u biračkom telu, pa da posle toga vidimo koliko ko ima podršku i da razgovaramo", rekla je ona.\nMihajlović je dodala da "to nije priča o Socijalističkoj partiji Srbije (SPS)" već o mnogim strankama koje su, kako je navela, " godinama u Vladi, javnim preduzećima, lokalnim samoupravama priljubljenim na predsednika (Srbije Aleksandra) Vučića i SNS".\n"To je sve lepo, saradjujemo sa svima, ali je vreme da vidimo koliko su individualno jaki", rekla je ona.\nNavela je i da će "Predsedništvo (SNS) razgovarati o svemu", te dodala da "ima svoje mišljenje" a da "nema potrebe da bilo ko bude nervozan zbog toga".\n"Ne odlučuje Zorana, ali imam pravo na svoje mišljenje i najmanje SPS ima pravo da mi zabrani da mislim", rekla je ona.\nŠapić: Predstojeća izborna kampanja biće najprljavija ikada\nPotpredsednik Glavnog odbora Srpske napredne stranke (SNS) Aleksandar Šapić ocenio je da će kampanja za predstojeće izbore biti "najprljavija ikada" jer će kako je naveo, pojedinci biti "spremni na sve" kako ne bi bili "zauvek izbrisani sa političke scene".\nŠapić je naveo da SNS "neće dozvoliti da pojedinci zarad ličnih, partikularnih interesa dele srpski narod".\n"Biće onih koji će tražiti sukobe, a mi sukobe ne želimo. Mi koji smo svesni nekih stvari moramo da pokažemo da život ne počinje i ne završava se nakon ovih izbora, bez obzira na to ko bude bio na čelu države", naveo je Šapić gostujući na televiziji Studio B.


Marketing sa društvenim ciljem - Bizlife.rs\n08:46 Beograd, 17/10/2019\nDanašnji potrošači žele da imaju aktivniju ulogu u rešavanju društvenih problema, zbog čega imaju sklonost da kroz kupovinu proizvoda ili usluga budu uključeni u neki društveni cilj koji podržavaju odgovorna preduzeća. Prema marketinškom guruu Filipu Kolteru, u marketingu sa društvenim ciljem (Cause-related marketing) preduzeće se obavezuje da će podržati rešavanje nekog društvenog problema izdvajanjem određenog novčanog iznosa ili procenta za svaki prodati proizvod, uslugu, transakciju, otvoreni račun ili davanjem donacije u visini priloga kupca u momentu kupovine.\nMarketing sa društvenim ciljem primer je partnerstva između poslovnog i nedobitnog sektora, kojim se stvara zajednička vrednost za preduzeće i društvo (Shared-value partnership). Ukoliko je dobro osmišljen, doprinosi uvećanju prodaje, dobiti, privlačenju novih i većoj lojalnosti postojećih kupaca i kroz pozitivni identitet brenda unapređuje ugled preduzeća. Međutim, od izbora partnerske nedobitne organizacije i podržanog društvenog cilja umnogome zavisi uspeh ovih kampanja, gde se podrška deci i njihovim pravima nalazi na vrhu lestvice društvenih ciljeva u kojima kupci rado učestvuju. Prema nalazima Unicef Barometra (2015‒2016), organizacije koja je svetski lider u globalnim korporativnim partnerstvima kroz marketing sa društvenim ciljem, deca su među tri vodeća motiva podrške kupaca u svetu.\nPozitivan uticaj preduzeća na decu i njihova prava kroz odgovoran marketing i oglašavanje sastavni je deo Principa poslovanja i prava deteta, koje su zajednički promovisali Unicef, Globalni dogovor Ujedinjenih nacija i „Save the Children”, s ciljem da detaljno definišu kako poslovni sektor može da podrži dečja prava kao deo korporativne društvene odgovornosti. Principi pozivaju poslovni sektor da uspostavi odgovarajuće poslovne politike i procedure, identifikuje sveobuhvatni spektar akcija koje bi trebalo da preduzmu preduzeća kako bi sprečila i sagledala rizike po dečja prava koja nastaju iz poslovnih aktivnosti i uvećala pozitivne uticaje iz poslovanja na radnom mestu, tržištu i u zajednici.\nMarketing sa društvenim ciljem najviše pogoduje preduzećima koja proizvode robu široke potrošnje, nude usluge za masovno tržište i imaju veliku bazu kupaca – gde se posebno izdvajaju banke, avio-prevoznici, kompanije koje posluju u oblasti telekomunikacija, prehrane, nameštaja, kao i hotelski lanci. Na primer, partnerstvo između Unicefa i Izidžeta (easyJet) rezultiralo je prikupljanjem 12 miliona funti za podršku programu vakcinacije i omogućavanju pristupa obrazovanju za decu pogođenu vanrednim situacijama. Svaki putnik može da pomogne ugroženoj deci doniranjem viška sitnine tokom leta. Unicef i „Square Nine” sarađuju na projektu „Change for Children”, u okviru kojeg gosti prilikom odjave iz hotela mogu da dodaju svom računu željeni iznos za podršku deci u Srbiji. U partnerstvu između Fondacije IKEA, Unicefa i „Save the Children”, kampanja „Soft Toys for Education”, u kojoj je jedan evro doniran za svaku plišanu igračku kupljenu u radnjama IKEA, prikupila je preko 35 miliona dolara za obrazovne programe Unicefa. Od prodaje milion boca čokoladnog mleka IMLEK donirano je po dva dinara Unicefu za program „Škola bez nasilja” radi promocije zdravog načina života i stvaranja nenasilne i bezbedne sredine za odrastanje dece.\nSpomenuti primeri marketinga sa društvenim ciljem pokazuju kako sinergija između poslovnih ciljeva i dobrobiti dece, koja čine svega 17 odsto građana Srbije, u partnerstvu sa Unicefom, uglednom i prepoznatljivom međunarodnom organizacijom, obezbeđuje dugoročnu održivost preduzeća na tržištu.